
[bookmark: _Toc45556421][bookmark: _Toc664223350][bookmark: _Toc145511875][bookmark: _Toc241141001]1. Palveluntuottajaa, palveluyksikköä ja toimintaa koskevat tiedot

Satakunnan hyvinvointialue eli Sata-alue on yksi 21 hyvinvointialueesta. Alueeseen kuuluvat Satakunnan kunnat. Hyvinvointialue järjestää julkiset sosiaali- ja terveydenhuollon sekä pelastustoimen palvelut Satakunnan alueella, noin 212 000 asukkaalle. Hyvinvointialueella toimii noin 10 000 työntekijää (Henkilöstökertomus 2023). Omavalvontasuunnitelmat laaditaan palveluyksikkötasolla. Sata-alue on määritellyt palveluyksiköiksi vastuualueet pois lukien suun terveydenhuolto ja perustason hoito-osastot, joista vastuualueiden lisäksi laaditaan omavalvontasuunnitelmat.

[bookmark: _Toc241141002]1.1 Palveluntuottajan perustiedot

Palveluntuottaja  
Satakunnan hyvinvointialue (Satakunnan hyvinvointialueen verkkosivut, sata.fi)	
Y-tunnus 3221304–3
Johdon yhteystiedot, sata.fi

Osoite 
Sairaalantie 3 
28500 PORI

Puhelin
Hyvinvointialueen yleinen asiakaspalvelu ja vaihde, puhelin 02 627 71




[bookmark: _Toc241141003]1.2 Vastuualueen perustiedot 

	Vastuualue/yksikkö
 
	Yhteystiedot

	Vastuualue Erityispalveluiden vastuualue
 
	Vastuualuejohtaja Mari Levonen
 mari.levonen@sata.fi
 

	Vastuuyksikkö Avohuolto
	Vastuuyksikön päällikkö Leila Linnainmaa leila.linnainmaa@sata.fi
 

	Vastuuyksikkö Sijaishuolto, jälkihuolto ja laitostoiminta
	Vastuuyksikön päällikkö Mira Lahdenranta
mira.lahdenranta@sata.fi
 



[bookmark: _Toc45556427][bookmark: _Toc241141004]1.3 Palvelut, toiminta-ajatus ja toimintaperiaatteet
Sata-alue järjestää Satakunnan sosiaali-, terveys- ja pelastuspalvelut. Sata-alue ei tuota palveluja muilla hyvinvointialueilla.
Visio: Sata askelta eteenpäin.
Arvot: jokainen on arvokas, toimimme oikein, rakennamme turvaa ja uudistumme rohkeasti.
Tavoitteet: paremmin saavutettavat palvelut, henkilöstön hyvinvointi vahvistuu ja tasapainoisempi talous turvaa toiminnan.
Sata-alueella on laadittu hyvinvointialuestrategia, jota täydentävät ohjelmat ja suunnitelmat: Satakunnan hyvinvointialueen strategia 2026-2029, sata.fi. 
Lastensuojelun avohuollon tehtävänä on turvata alaikäiselle lastensuojelun tarpeessa olevalle lapselle hänen yksilöllisiä tarpeitaan vastaavaa korjaavaa tukea ja apua. Lapsen kehitys ja hyvinvointi kuin myös hänen vanhempiensa ensisijaisen kasvatusvastuun ja huolenpidon tuki ovat avohuollon lastensuojelun työskentelyn kulmakiviä Suomessa lakina voimassa oleva YK:n lapsen oikeuksien yleissopimus takaa jokaiselle lapselle oikeuden suojeluun. Sopimuksen 20. artiklan mukaan: “Lapselle, joka on tilapäisesti tai pysyvästi vailla perheen turvaa tai jonka edun mukaista ei ole antaa hänen pysyä perhepiirissä, on oikeus valtion antamaan erityiseen suojeluun ja tukeen.” Kun lapsi päätetään ottaa huostaan tai hänet sijoitetaan kiireellisesti, on hän sijaishuollon piirissä. Lastensuojelulain edellyttämin perustein hänet voidaan sijoittaa joko perhehoitoon tai laitoshuoltoon. Satakunnan lastensuojelulla on käytössään omaa laitoskapasiteettia, ja omia perhehoitoperheitä, mutta myös ostopalveluja käytetään. Jos lapsi on ollut huostaanotettu tai hänellä on ollut pitkä avohuollon sijoitus, on hän oikeutettu jälkihuoltoon. Satakunnassa on oma jälkihuollon yksikkö, joka tukee eri tavoin itsenäistyviä nuoria. Jälkihuollon nuoren kohdalla haasteena on usein hänen tarvitsemansa tuen tarpeen tunnistaminen myös muiden viranomaisten palveluissa.
Satakunnan lastensuojelun tehtävänä on toiminnallaan mahdollistaa vaativista olosuhteista tulevien asiakkaidensa oikeus saada hyvä lapsuus ja nuoruus ja päätyä yhteiskunnan täysivaltaisiksi jäseniksi. Lastensuojelussa kehitetään jatkuvasti osaamista, toimitaan osallistavalla ja systeemisellä työotteella.  Lastensuojelun ostopalveluja ovat tehostettu perhetyö, perhetyö, perhekuntoutus, laitospalvelut, tuettu asuminen, tukisuhdetoiminta, kotipalvelu, tuetut ja valvotut tapaamiset.
Satakunnan hyvinvointialueen toimintaperiaatteet ovat: 
· Palvelemme yhdenvertaisesti 
· Kohtaamme jokaisen asiakkaan tasavertaisesti sukupuoleen, rotuun, taustaan katsomatta ja toimimme ammatillisesti 
· Systeeminen teoria ja työote ovat koko Satakunnan lastensuojelussa yhteneväisesti käytössä. 
· Kohtaamme inhimillisesti      

	Vastuuyksikkö
 
	Palvelu
	Toimintayksiköt

	Avohuolto
	Avohuollon lastensuojelutyö
	Oma palvelutuotanto - tehostettu perhetyö, perhekuntoutus, lastensuojelun sosiaalityö eri toimipisteissä: Eura, Harjavalta, Huittinen, Nakkila, Kankaanpää, Kokemäki, Pori, Rauma

	Sijaishuolto
 
	Sijaishuollon lastensuojelutyö
	Oma palvelutuotanto:
Eura, Harjavalta, Pori, Kankaanpää, Rauma 

	Jälkihuolto
 
	Jälkihuollon lastensuojelutyö
	Oma palvelutuotanto: Pori ja Rauma

	Lastensuojelun laitostoiminta ja varahenkilöstö
 
	Avohuollon sijoituksena tai kiireellisen sijoituksen päätöksellä tulevat lapset, pitkäaikainen sijaishuolto, tuettu asuminen
	Oma palvelutuotanto: Pori ja Rauma




Satakunnan omat lastensuojelulaitokset, perhekuntoutus ja perhetyö ja niiden yhteystiedot löytyvät netistä Lastensuojelun laitoshoito - Satakunnanhyvinvointialue
Lastensuojelulaitos Karhunsyli: Radioasemantie 10, 28330 Pori 
Lastensuojelulaitos Keisarinviitta: Keisarinviitantie 23, 28220 Pori
Lastensuojelulaitos Pellava: Isosannan puistokatu 19, 28100 Pori
Lastensuojelulaitos Uudenkoiviston vastaanottoyksikkö: Kasvihuoneenkatu 16, 28130 Pori.
Lastensuojelulaitos vastaanottoyksikkö Pikku-Kippari: Otantie 4, 26100 Rauma
Tuetun asumisen yksikkö Tuulikoti: Apollontie 7, 28220 Pori
Perhekuntoutus Villapumpuli: Isonsannanpuistokatu 19, 28190 Pori
Perhekuntoutus Villapitsi: Otantie 4, 26100 Rauma
Tehostetun perhetyön yksikkö: Keskuskatu, Kankaanpää, Itsenäisyydenkatu 42, 28120 Pori, Otantie 4, 26100 Rauma
 
Sata-alue ei tuota palveluja muilla hyvinvointialueilla.

[bookmark: _Toc45556462][bookmark: _Toc1987470091][bookmark: _Toc145511907][bookmark: _Toc149033991][bookmark: _Toc241141006]2.1 Palveluiden laadulliset edellytykset 
Sosiaali- ja terveydenhuollon palvelujen on oltava laadukkaita, asiakas- ja potilaskeskeisiä, turvallisia ja asianmukaisesti toteutettuja. Osaava ja vastuualueen omavalvontaan sitoutunut henkilöstö on keskinen tekijä laadun ja asiakas- ja potilasturvallisuuden varmistamisessa ja palvelujen kehittämisessä. 
Hyvinvointialueella on käytössä IMS-järjestelmä (= Integrated Management System) työtä ja toimintaa ohjaavien dokumenttien hallintaan sekä prosessien kuvaamiseen. Nämä kokonaisuudet tukevat organisaation laadunhallintaa.
Hyvinvointialueella on käytössä useita asiakas- ja potilasturvallisuutta edistävää arviointimittaria. Mittareista saadun tuloksen perusteella voidaan ennaltaehkäistä asiakkaan/potilaan turvallisuutta uhkaavia asioita. 
Lastensuojelun tehtävänä on turvata lapsen oikeus turvalliseen kasvuympäristöön, tasapainoiseen ja monipuoliseen kehitykseen sekä erityiseen suojeluun (Lastensuojelulaki 417/2007, 1§).
Hyvinvointialueen on huolehdittava ehkäisevästä lastensuojelusta sosiaali- ja terveydenhuollon palveluissaan sekä siitä, että lapsi- ja perhekohtainen lastensuojelu järjestetään sisällöltään ja laajuudeltaan sellaiseksi kuin hyvinvointialueella esiintyvä tarve edellyttää. Lapsi- ja perhekohtaista lastensuojelua on järjestettävä tarvittavassa laajuudessa niinä vuorokauden aikoina, joina sitä tarvitaan. Lastensuojelun on oltava laadultaan sellaista, että se takaa lastensuojelun tarpeessa oleville lapsille ja nuorille sekä heidän perheilleen heidän tarvitsemansa avun ja tuen. (Lastensuojelulaki 11§.)
Lapsen vanhemmilla ja muilla huoltajilla on ensisijainen vastuu lapsen hyvinvoinnista. Lapsen vanhemman ja muun huoltajan tulee turvata lapselle tasapainoinen kehitys ja hyvinvointi siten, kun lapsen huollosta ja tapaamisoikeudesta annetussa laissa (361/1983) säädetään (Lastensuojelulaki 2§). Lastensuojelun on edistettävä lapsen suotuisaa kehitystä ja hyvinvointia. Lastensuojelun on tuettava vanhempia, huoltajia ja muita lapsen hoidosta ja kasvatuksesta vastaavia henkilöitä lapsen kasvatuksessa ja huolenpidossa. Lastensuojelun on pyrittävä ehkäisemään lapsen ja perheen ongelmia sekä puuttumaan riittävän varhain havaittuihin ongelmiin. Lastensuojelun tarvetta arvioitaessa ja lastensuojelua toteutettaessa on ensisijaisesti otettava huomioon lapsen etu. (Lastensuojelulaki 4§).
Lastensuojelussa jokaiselle asiakkaalle nimetään oma vastuusosiaalityöntekijä, jonka tulee olla sosiaalihuollon ammattihenkilöistä annetussa laissa (817/2015) tarkoitettu sosiaalihuollon ammattihenkilö. Yhdellä lapsen asioista vastaavalla sosiaalityöntekijällä saa olla enintään 30 lasta asiakkaanaan (Lastensuojelulaki 13b§). Satakunnan hyvinvointialueen lasten, nuorten ja perheiden toimialueen erityispalvelut seuraa säännöllisesti asiakasmitoituksen toteutumista. Lisäksi työnantaja varmistaa työntekijöiden osaamisen siten, että heillä on aina käytössä ajankohtainen tieto ja osaaminen, jotta jokainen työntekijä tunnistaa eri palveluprosessit ja oman tehtävänsä asiakkaan hyvinvoinnin edistämiseksi. 
Lastensuojelun palvelut ovat lakisääteisiä. Satakunnan hyvinvointialue ja sen esihenkilöt sekä työntekijät seuraavat lakisääteisten määräaikojen toteutumista ja arvioivat palveluiden laatua ja vaikuttavuutta yhteistyössä asiakkaiden ja yhteistyötahojen kanssa. Palveluiden vaikuttavuutta ja laatua seurataan muun muassa säännöllisesti tarkistettavien lastensuojelun asiakassuunnitelmien sekä hoito- ja kasvatussuunnitelmien laadinnan yhteydessä.  Lasten, nuorten ja perheiden toimialueen erityispalveluiden seuraa säännöllisesti asiakassuunnitelmien ajantasaisuutta. Lisäksi työntekijät vastaavat ja esihenkilöt seuraavat, että asiakkaan tiedot kirjataan asiakastietojärjestelmään lainsäädännön mukaisesti ja ajantasaisesti 
Satakunnan hyvinvointialueen lasten, nuorten ja perheiden toimialueen erityispalvelut seuraa sosiaalihuollon asiakkaan asemasta ja oikeuksista annetun lain (812/2000) mukaisten muistutusten sisältämiä palautteita sekä aluehallintoviraston, Valviran ja Eduskunnan oikeusasiamiehelle tehtyjen kanteluiden ratkaisuja toimintaa ohjaavina palautteina. Lisäksi lastensuojelun asiakkailta ja yhteistyökumppaneilta kerätään säännöllisesti asiakaspalautetta.
Omien palveluiden lisäksi Satakunnan hyvinvointialue ohjaa ja valvoo hankkimiensa palvelujen laatua, lainmukaisuutta sekä asiakas- ja potilasturvallisuutta. Satakunnan hyvinvointialue varmistaa, että yksityisellä palveluntuottajalla on riittävät ammatilliset, toiminnalliset ja taloudelliset edellytykset huolehtia palvelujen tuottamisesta.
Satakunnan hyvinvointialueen strategian ja järjestämisen vastuualueen valvontayksikkö ohjaa ja valvoo niin julkisen kuin yksityisen palveluntuotannon laatua sekä asiakas- ja potilasturvallisuutta. Valvontayksikön keskeinen tehtävä on varmistaa palveluntuotannon omavalvonnan asianmukaisuus ja riittävyys tuotettavaan palveluun nähden sekä vahvistaa omavalvonnan asemaa. Valvontayksiköstä tehdään suunnitelmallista yhteistyötä lasten, nuorten ja perheiden toimialueen erityispalveluiden kanssa muun muassa lastensuojelulaitosten suunnitelmallisten ja reaktiivisten valvontojen yhteydessä. Lapsikohtaisesta valvonnasta vastaa lapsen asioista vastaava sosiaalityöntekijä.

Asiakas- ja potilasturvallisuuden varmistaminen 
Asiakas- ja potilasturvallisuus on keskeinen osa laadunhallintaa. Asiakas- ja potilasturvallisuus on kaikkia niitä periaatteita ja toimintoja, joilla varmistetaan hoidon, hoivan ja palvelun turvallisuus sekä suojataan asiakkaita ja potilaita vahingoittamiselta. Turvallisuuteen kuuluu myös tilojen, laitteiden ja tietojärjestelmien, tarvikkeiden ja lääkkeiden asianmukainen ja turvallinen käyttö sekä toimiva tiedonkulku.
Jokaisella yksittäisellä sosiaali- ja terveydenhuollon ammattihenkilöllä on velvollisuus toimia turvallisesti työssään sekä ilmoittaa havaitsemistaan riskeistä tai epäkohdista työnantajalleen. Satakunnan hyvinvointialueella on käytössä HaiPro-raportointityökalu, joka on kehitetty potilas- ja asiakasturvallisuutta vaarantavien tapahtumien raportointiin. 
Lasten, nuorten ja perheiden toimialueen erityispalveluiden toimipisteissä tulee olla ajantasainen pelastussuunnitelma, joka käydään henkilökunnan sekä tarpeen mukaan asiakkaiden kanssa säännöllisesti läpi. Liikkuessaan Satakunnan hyvinvointialueen tiloissa henkilökunta käyttää henkilökorttia, jotta voidaan varmistaa, ettei tiloissa liiku sinne kuulumattomia henkilöitä. 
Mikäli Satakunnan hyvinvointialue ei pysty omavalvonnalla ratkaisemaan havaitsemiaan epäkohtia tai puutteita ja toiminnasta muodostuu oleellinen riski asiakas- ja potilasturvallisuudelle, toiminnan lainmukaisuudelle tai asiakkaan ja potilaan keskeisten oikeuksien toteutumiselle, hyvinvointialue ilmoittaa asiasta valvontaviranomaiselle, aluehallintovirastolle tai Valviralle.
[bookmark: _Toc241141007]2.2 Vastuu palvelujen laadusta 
Sata-alueen hallinnon ja toiminnan järjestämisessä sekä päätöksenteossa noudatetaan hallintosäännön määräyksiä. Organisaatio on jaettu toimialueisiin ja niiden alaisiin vastuualueisin. Omavalvontasuunnitelmat laaditaan hyvinvointialueella vastuualuetasoisesti. 
Vastuualuejohtaja johtaa vastuualueen toimintaa ja varmistaa palvelujen integraation. Hän vastaa vastuualueen toiminnan suunnittelusta, taloudesta, kehittämisestä, yhteensovittamisesta, integraatiosta, toimeenpanosta, arvioinnista, sisäisestä valvonnasta ja riskienhallinnasta sisäisen valvonnan ohjeiden mukaisesti. Vastuualuejohtaja vastaa vastuualueensa omavalvonnasta ja asiakas- ja potilaslähtöisen toiminnan kehittämisestä sekä toiminnan asiakas- ja potilasturvallisuudesta. 

Vastuusuhteet on kuvattu Satakunnan hyvinvointialueen hallinto- ja toimintasäännössä. 
Toimintasääntö (IMS) 
Hallintosääntö (IMS)  
Erityispalveluiden johto arvioi korjaavien toimenpiteiden tarpeen ja toimenpiteet yhteistyössä vastuuyksikön päälliköiden, johtavien sosiaalityöntekijöiden ja esihenkilöiden kanssa asiakaspalautteiden, asiakastyytyväisyyskyselyiden, muistutusten ja kanteluiden perusteella. Vastuualueen johtoryhmässä käsitellään kyseiset asiat tarvittaessa. Sosiaalityön professiojohtaja  kehittää toimivia, laadukkaita ja vaikuttavia palvelukokonaisuuksia sekä sujuvoittaa toimijoiden välistä yhteistyötä ja käytäntöjen kehittämistä.  

[bookmark: _Toc241141008]2.3 Asiakkaan ja potilaan asema ja oikeudet 
Pääsy palveluihin ja hoitoon
Hyvinvointialueiden on suunniteltava ja toteutettava sosiaali- ja terveydenhuollon palvelut yhdenvertaisesti, yhteen sovitettuina palvelukokonaisuuksina sekä hyvinvointialueen väestön tarpeet huomioon ottaen lähellä asiakkaita. Palveluiden saatavuuden edellytyksenä on riittävä sosiaali- ja terveyspalvelujen tarjonta. Terveydenhuoltolain (1326/2010) mukaan kiireellinen sairaanhoito, mukaan lukien kiireellinen suun terveydenhuolto, mielenterveyden hoito, päihdehoito ja psykososiaalinen tuki on annettava sitä tarvitsevalle potilaalle hänen asuinpaikastaan riippumatta. (Satakunnanhyvinvointialue/palvelut/sairaala/päivystys). 
Lastensuojelun asiakkuus alkaa, kun palveluntarpeen arvioinnin yhteydessä sosiaalityöntekijä on todettu lapsella olevan lastensuojelun tarve. Lastensuojelun asiakkuus voi alkaa myös, kun lastensuojeluasian vireilletulon johdosta ryhdytään kiireellisiin toimenpiteisiin lapsen terveyden ja kehityksen turvaamiseksi. Lastensuojeluasiakkuuden alkamisesta on ilmoitettava välittömästi lapselle ja huoltajille. 
Lastensuojelun sosiaalityöntekijä laatii asiakkuuden alussa yhdessä lapsen ja perheen kanssa lapselle asiakassuunnitelman, jonne kirjataan lapsen ja perheen tuen tarve, palvelut ja muut tukitoimet. 

Asiakkaan ja potilaan tiedonsaantioikeus ja osallisuus
Tiedonsaantioikeus on keskeinen asiakkaan ja potilaan oikeus (laki 785/1992, laki 812/2000). Rekisteröidyn oikeuksista tietoihinsa kerrotaan tarkemmin kappaleessa 2.11. kohdassa Tietosuojaperiaatteet ja rekisteröidyn oikeuksien toteutuminen.
Asiakkaan tiedonsaantioikeus
Sosiaalihuoltoa toteutettaessa on ensisijaisesti otettava huomioon asiakkaan toivomukset ja mielipide ja muutoinkin kunnioitettava hänen itsemääräämisoikeuttaan. 
Sosiaalihuollon henkilöstön on selvitettävä asiakkaalle hänen oikeutensa ja velvollisuutensa sekä erilaiset vaihtoehdot ja niiden vaikutukset samoin kuin muut seikat, joilla on merkitystä hänen asiassaan. Selvitys on annettava siten, että asiakas riittävästi ymmärtää sen sisällön ja merkityksen. Jos sosiaalihuollon henkilöstö ei hallitse asiakkaan käyttämää kieltä taikka asiakas ei aisti- tai puhevian tai muun syyn vuoksi voi tulla ymmärretyksi, on mahdollisuuksien mukaan huolehdittava tulkitsemisesta ja tulkin hankkimisesta. 
Sosiaalihuoltoa toteutettaessa on laadittava palvelu-, hoito-, kuntoutus- tai muu vastaava suunnitelma, jollei kyseessä ole tilapäinen neuvonta ja ohjaus tai jollei suunnitelman laatiminen muutoin ole ilmeisen tarpeetonta. 
Asiakkaan ja potilaan osallisuus
Osallisuus on THL:n määritelmän mukaan osallisuutta omassa elämässä, osallisuutta yhteisöissä ja vaikuttamisen prosesseissa sekä osallisuutta yhteisestä hyvästä. Tämän määritelmän pohjalle on rakennettu Sata-alueen osallisuusohjelma, jossa määritellään käytännöt asukas-, asiakas- sekä henkilöstöosallisuuden toteutumiseksi. Osallisuusohjelma laaditaan valtuustokausittain. 
Osallisuustyö edistää organisaation sosiaalisen vastuullisuuden toteutumista. Osallisuuden käytäntöjen avulla voidaan lisätä organisaation veto- ja pitovoimaa, vähentää alueen asukkaiden terveyseroja ja ehkäistä syrjäytymistä. Osallisuuden kokemus on yhteydessä koettuun hyvinvointiin, terveyteen, toiminta- ja työkykyyn.
Asiakasosallisuudella tarkoitetaan vuorovaikutusta, asiakkaan/potilaan kuuntelemista ja hänen mahdollisuuttaan vaikuttaa omaan hoitoonsa tai palveluunsa. Sata-alueella asiakasosallisuuden toteuttamisen muotoja ovat mm. asiakaskokemukset, kokemusosaajat, asiakasraadit, asiakaskyselyt, osallistava kirjaaminen, systeeminen työote, OLKA-toiminta (koordinoitua järjestö- ja vapaaehtoistoimintaa Satakunnan hyvinvointialue/asiointiopas/olka-toiminta), vertaistoiminta, hoidolliset ryhmät, asiakas- ja asukaskokoukset sekä järjestöyhteistyö. 
Lakisääteiset vaikuttamistoimielimet nuorisovaltuusto, vammaisneuvosto ja vanhusneuvosto kokoontuvat säännöllisesti kuulemaan ja käsittelemään omaan toimialueeseensa liittyviä asioita. Lisäksi vaikuttamistoimielimillä on mahdollisuus perustaa alatyöryhmiä valmistelemaan tiettyä asiakokonaisuutta tarvittaessa.
Lastensuojelua toteutettaessa on selvitettävä lapsen toivomukset ja mielipide sekä otettava ne huomioon lapsen iän ja kehitystason edellyttämällä tavalla. Lapsen mielipide on selvitettävä hienovaraisesti sekä siten, että tästä ei aiheudu tarpeettomasti haittaa lapsen ja hänen vanhempiensa tai muiden läheisten ihmisten välisille suhteille. Lapsen mielipiteen selvittämisen tapa ja pääasiallinen sisältö on kirjattava lasta koskeviin asiakasasiakirjoihin. Kaksitoista vuotta täyttäneelle lapselle on varattava tilaisuus tulla kuulluksi hallintolain (434/2003) 34 §:n mukaisesti häntä itseään koskevassa lastensuojeluasiassa. Lapsen mielipide voidaan jättää selvittämättä vain, jos selvittäminen vaarantaisi lapsen terveyttä tai kehitystä tai jos se on muutoin ilmeisen tarpeetonta. Mielipiteen selvittämisen ja kuulemisen yhteydessä lapselle ei saa antaa sellaisia tietoja, jotka vaarantavat hänen kehitystään tai ovat vastoin lapsen muuta erittäin tärkeää yksityistä etua.
Kaksitoista vuotta täyttäneellä lapsella on oikeus käyttää huoltajan tai muun laillisen edustajan ohella erikseen puhevaltaansa itseään koskevassa lastensuojeluasiassa. Joissakin tilanteissa lapselle tulee lastensuojeluasiassa määrätä edunvalvoja käyttämään huoltajan sijasta lapsen puhevaltaa. Lapsen asioista vastaavan sosiaalityöntekijän on valvottava lapsen edun toteutumista ja avustettava virkansa puolesta lasta tai nuorta puhevallan käytössä sekä tarvittaessa ohjattava lapsi tai nuori oikeusavun piiriin taikka huolehdittava siitä, että lapselle haetaan 22 §:ssä tarkoitetuissa tilanteissa edunvalvojaa.

Asiakkaan ja potilaan kohtelu
Asiakkaalla ja potilaalla on oikeus laadultaan hyvään sosiaali- ja terveydenhuoltoon ja hyvään kohteluun ilman syrjintää. Asiakasta ja potilasta on kohdeltava kunnioittaen hänen ihmisarvoaan, vakaumustaan ja yksityisyyttään.
Asiakasta kohdellaan jokaisessa tilanteessa niin, ettei hänen ihmisarvonsa tule loukatuksi ja hänen yksityisyyttään kunnioitetaan. Sosiaalihuoltoa toteutettaessa otetaan huomioon asiakkaan toivomukset, mielipide, etu ja yksilölliset tarpeet sekä hänen äidinkielensä ja kulttuuritaustansa.
Asiakkaan arvostus näkyy jokaisessa tilanteessa, vaikka lastensuojelulakia noudattaessa voidaan joutua tilanteeseen, jossa asiakkaan yksityisyyteen ja vapauteen joudutaan puuttumaan voimakkaasti tahdonvastaisesti.
Sosiaalihuollon henkilöstöön kuuluvalla on ollut ns. ilmoitusvelvollisuus 1.1.2016 alkaen: sosiaalihuollon ammattihenkilön on ilmoitettava viipymättä toiminnasta vastaavalle, jos hän huomaa epäkohtia tai ilmeisiä epäkohdan uhkia asiakkaan sosiaalihuollon toteuttamisessa. Ilmoituslomake löytyy sisäisestä toimintajärjestelmästä IMS:stä (Omavalvonta ja laatu: epäkohtailmoitus).

Asiakkaan ja potilaan informointi hänen käytettävissään olevista oikeusturvakeinoista
Asiakkaita ja potilaita informoidaan heidän käytettävissään olevista oikeusturvakeinoista Sata-alueen internet sivuilla Satakunnan hyvinvointialue/asiointiopas/potilaan-oikeudet-ja-tietosuoja. Yksiköiden toimitiloissa ja omavalvontasuunnitelmissa on nähtävillä asiavastaavien yhteystiedot sekä jokaisen työntekijän velvollisuus on opastaa asiakkaita ja potilaita.

Itsemääräämisoikeus
Itsemääräämisoikeus herättää monenlaisia ajatuksia ja tunteita. Se on moniulotteinen ja usein haastavakin asia. Itsemäärääminen on vastuunkantoa omasta itsestään sekä vapautta tehdä valintoja itseään koskevissa asioissa. On hyvin tärkeää, että asiakasta/potilasta tuetaan päätöksenteossa itsemääräämiskyvyn vahvistumiseksi. Tuki itsemääräämisoikeuden käyttämiseen on aina yksilöllistä. Erilaisten vaihtoehtojen ja mahdollisuuksien ymmärtäminen on tärkeää. 
Perustuslaissa turvataan jokaiselle perusoikeudet. Lähtökohta on, että henkilön perusoikeuksia voidaan rajoittaa vain laissa erikseen säännellyissä tilanteissa ja niin vähän kuin on välttämätöntä. Toimenpide on oltava eettisesti perusteltavissa ja se on suoritettava asiakkaan/potilaan itsemääräämisoikeutta kunnioittaen. Joissakin tilanteissa voidaan joutua rajoittamaan asiakkaan perusoikeuksia. Tällainen tilanne voisi olla esim. se, jos henkilön oma tai toisen henkilön terveys tai turvallisuus on uhattuna. Henkilökuntaresurssien puute ei oikeuta rajoitustoimenpiteiden käyttöön. Julkisen vallan on turvattava perusoikeuksien toteutuminen (laki 1889/39, laki 1992/78 ja laki 1999/731)
Sata-alueelle on laadittu Sote-johtaja Sari Rantasen hyväksymä toimintaohje, jonka avulla varmistetaan asiakkaiden ja potilaiden itsemääräämisoikeuden toteutuminen ja sen rajoittamista koskevat periaatteet ja konkreettisetiset menettelytavat.  Toimintaohje Itsemääräämisoikeus ja rajoitustoimenpiteet Satakunnan hyvinvointialueen yksiköissä (Linkki ammattilaiselle, vaatii kirjautumisen)
Lastensuojelun sosiaalityön asiakkaan terveen kasvun ja kehityksen tukeminen perustuu ensisijaisesti vapaaehtoisuuteen ja yhteisymmärrykseen. Palveluja toteutetaan lähtökohtaisesti rajoittamatta henkilön itsemääräämisoikeutta. Rajoitustoimenpiteille on aina oltava laissa säädetty peruste ja sosiaalihuollossa itsemääräämisoikeutta voidaan rajoittaa ainoastaan silloin, kun asiakkaan tai muiden henkilöiden terveys tai turvallisuus uhkaa vaarantua. Itsemääräämisoikeutta rajoittavista toimenpiteistä tehdään asianmukaiset kirjalliset päätökset voimassa olevan ohjeistuksen mukaisesti. Mahdolliset rajoitustoimenpiteet toteutetaan lievimmän rajoittamisen periaatteen mukaisesti ja turvallisesti henkilön ihmisarvoa kunnioittaen. Lastensuojelun sosiaalityön asiakkaana olevan lapsen itsemääräämisoikeutta voidaan rajoittaa lastensuojelulaissa tarkoin säädetyin edellytyksin vain silloin, kun lapsella on voimassa kiireellinen sijoituspäätös tai huostaanottopäätös. 
Lastensuojelussa käytettävät rajoitustoimenpiteet:
· 62 § Yhteydenpidon rajoittaminen
·  65 § Aineiden ja esineiden haltuunotto, 
· 66 § Henkilötarkastus
·  66 a § Henkilökatsastus
· 67 § Omaisuuden, lähetysten ja tilojen tarkastaminen ja lähetysten luovuttamatta jättäminen 
· 68 § - Kiinnipitäminen
· 69 § - Liikkumisvapauden rajoittaminen, 
· 69 a § - Luvatta laitoksesta poistuneen lapsen palauttaminen
· 70 § Eristäminen,
·  71 § Erityinen huolenpito
Lastensuojelulain 74 a §:n mukaisesta rajoituksen lapsikohtaisesta arvioinnista huolehditaan Satakunnan hyvinvointialueella lain vaatimalla tavalla. Lastensuojelun rajoittamistoimenpiteiden ohjeistus,  https://sataha.ims.fi/spring/document/10419/approved/with_frames (linkki ammattilaisille).
Lastensuojelulaitoksissa tulee laatia hyvän kohtelun suunnitelma osana omavalvontasuunnitelmaa. Suunnitelman laatimisessa ja tarkastamisessa on kuultava toimintayksikköön sijoitettuja lapsia ja heille on annettava mahdollisuus osallistua suunnitelman tekoon.

Lakisääteiset palvelua koskevat suunnitelmat 
Lastensuojelun asiakkaana olevalle lapselle on tehtävä asiakassuunnitelma, jonka laadinnasta vastaa sosiaalityöntekijä. Asiakassuunnitelma on tarkistettava vähintään kerran vuodessa tai aina olosuhteiden muuttuessa. 
Sijaishuollossa olevalle lapselle on tehtävä lisäksi hoito- ja kasvatussuunnitelma. Lapsen vanhemmille on tarvittaessa laadittava erillinen suunnitelma vanhemmuuden tukemiseksi. 
Asiavastaavien tehtävät ja yhteystiedot
Asiavastaava toimii tehtävässään asiavastaavalain 739/2023 mukaisesti riippumattomasti ja puolueettomasti. Hän ei tee päätöksiä eikä voi muuttaa niitä. Asiavastaava ei ota kantaa lääketieteelliseen hoitoon. (Potilasasiavastaava ja sosiaaliasiavastaava - Satakunnanhyvinvointialue) 
Sosiaaliasiavastaava
Satasairaala
Sairaalantie 3
28500 PORI
Puh. 044 7079132
sosiaaliasiavastaava@sata.fi
Sosiaaliasiavastaavan tehtävänä on:
· Neuvoa asiakkaita sosiaalihuollon asiakaslain (812/2000) ja varhaiskasvatuslain (540/2018) soveltamiseen liittyvissä asioissa.
· Neuvoa ja avustaa sosiaalihuollon asiakaslain 23 § mukaisen muistutuksen tekemisessä sekä neuvoa ja avustaa varhaiskasvatuslain 54 §:ssä tarkoitetun muistutuksen tekemisessä.
· Neuvoa, miten kantelu, oikaisuvaatimus, valitus, vahingonkorvausvaatimus tai muu asiakkaan sosiaalihuollon tai varhaiskasvatuksen oikeusturvaan liittyvä asia voidaan panna vireille toimivaltaisessa viranomaisessa.
· Tiedottaa asiakkaan oikeuksista.
· Koota tietoa asiakkaiden yhteydenotoista ja seurata asiakkaiden oikeuksien ja aseman kehitystä sekä
· toimia muutenkin asiakkaan oikeuksien edistämiseksi ja toteuttamiseksi.

Potilasasiavastaavat
Satasairaala
Sairaalantie 3
28500 PORI
Puh. 02 627 6078 
potilasasiavastaava@sata.fi 
Potilasasiavastaavan tehtävänä on:
· Neuvoa potilaita potilaslain (785/1992) soveltamiseen liittyvissä asioissa.
· Neuvoa ja tarvittaessa avustaa potilasta tai potilaan laillista edustajaa, omaista tai muuta läheistä potilaslain 10 §:ssä tarkoitetun muistutuksen tekemisessä.
· Neuvoa, miten kantelu, oikaisuvaatimus, valitus, vahingonkorvausvaatimus, potilas- tai lääkevahinkoa koskeva korvausvaatimus tai muu potilaan terveydenhuollon oikeusturvaan liittyvä asia voidaan panna vireille toimivaltaisessa viranomaisessa.
· Tiedottaa potilaan oikeuksista.
· Koota tietoa potilaiden yhteydenotoista ja seurata potilaiden oikeuksien ja aseman kehitystä sekä
· toimia muutenkin potilaan oikeuksien edistämiseksi ja toteuttamiseksi.
Yhteystietolinkki Potilasasiavastaava ja sosiaaliasiavastaava - Satakunnanhyvinvointialue
[bookmark: _Hlk120538480][bookmark: _Toc241141009]2.4 Muistutusten käsittely 
Hoitoon tai palvelun laatuun taikka saamaansa kohteluun tyytymättömällä potilaalla/asiakkaalla on lakiin perustuva oikeus tehdä muistutus (Satakunnan hyvinvointialue/asiointiopas/potilaan-oikeudet-ja-tietosuoja). Muistutuksen voi tehdä tarvittaessa myös potilaan/asiakkaan laillinen edustaja, omainen tai läheinen. Muistutus pitää tehdä pääsääntöisesti kirjallisesti, mutta erityisestä syystä sen voi tehdä myös suullisesti. Muistutuksen vastaanottajan eli vastuualuejohtajan on käsiteltävä asia ja annettava siihen kirjallinen, perusteltu vastaus kohtuullisessa ajassa. Muistutus hoidosta tai palvelusta -lomake löytyy Sata-alueen internet -sivustolta (muistutuslomake).
Potilasasiavastaava/sosiaaliasiavastaava antavat tarvittaessa lisätietoja muistutuksen tekemiseen liittyen.
Muistutus lähetetään Satakunnan hyvinvointialueen kirjaamo, Sairaalantie 3, 28500 PORI tai kirjaamo@sata.fi
Muistutus käydään läpi asiaan liittyvien työntekijöiden kanssa ja vastuualuejohtajan vastaus annetaan heille tiedoksi. Muistutuksista ilmi tulleisiin epäkohtiin puututaan ja ne käydään tarvittavilta osin läpi työyhteisössä ja huomioidaan toiminnan kehittämisessä. 

[bookmark: _Toc241141010]2.5 Henkilöstö 
[bookmark: _Toc149034021][bookmark: _Toc31100000][bookmark: _Toc45556461][bookmark: _Toc69238455][bookmark: _Toc145511906]Määrä, rakenne ja riittävyys sekä sijaisten käytön periaatteet
Vuoden 2025 henkilöstökertomuksen mukaan Sata-alueella työskenteli 10786 henkilöä, joista 78 % oli vakituisia työntekijöitä:

· Eniten työntekijöitä oli erityis- ja sairaalapalveluiden toimialueella,
3246 henkilöä.
· Vähiten työntekijöitä oli pelastuslaitoksella, 219 henkilöä ja hyvinvointialueen hallinnossa 164 henkilöä.
· Ikääntyneiden palveluissa työskenteli 3189 henkilöä.
· Aikuisten palveluissa työskenteli 1825 henkilöä.
· Lasten, nuorten ja perheiden palveluissa työntekijöitä oli 798 henkilöä.
· Konsernipalveluissa työskenteli 1345 henkilöä.

Henkilöstölle: Henkilöstökertomus 2025 (linkki ammattilaisille, vaatii kirjautumisen IMS)

Vastuualueen henkilöstön määrä ja rakenne 

Vastuualueella on n. 280 vakanssia. Henkilöstö koostuu pääasiassa sosiaalihuollon ammattihenkilöistä, lisäksi vastuualueella työskentelee terveydenhuollon ammattihenkilöitä. Sosiaali- ja terveydenhuollon ammattihenkilöt jakaantuvat laillistettuihin ammattihenkilöihin (sosiaalityöntekijä, sosionomi, sairaanhoitaja) ja nimikesuojattuihin ammattihenkilöihin (lähihoitaja). Sote-ammattilaisten lisäksi vastuualueella on toimistosihteereitä ja vahtimestari.


Sijaisten käytön periaatteet

Sata-alueen urapalvelut julkaisee työpaikkailmoituksia sisäisessä intrassa (Satasessa) ja internetissä.

Toimialueet voivat palkata henkilöitä sijaisuuksiin myös suoraan sopimalla 
tai Sotender-sovelluksella. Lue lisää: Sovellus sijaisten hankintaan (Sotender). (Linkki ammattilaisille, vaatii kirjautumisen, IMS.)

Päätöksen henkilöstövalinnasta tekee sijaisuuksissa esihenkilö, vakituisissa työsuhteissa päällikkö.

Sata-alueelle on laadittu rekrytoinnin käsikirja, johon on koottu rekrytointia koskevien lakien ja asetusten asiasisältöjä sekä Sata-alueen hallinnollisia toimintatapaohjeita Rekrytoinnin käsikirja (Linkki ammattilaiselle, vaatii kirjautumisen IMS)

Vuokratyö ja alihankinta
Vastuualue ei käytä vuokratyötä eikä myöskään alihankintana työvoimaa.

Sosiaali- ja terveydenhuollon ammattioikeudet ja kielitaito
Sosiaali- ja terveydenhuollon ammattioikeudet varmistetaan rekrytoinnin yhteydessä tarkistamalla sosiaali- ja terveydenhuollon ammattihenkilöiden ammattioikeuksia koskevat rekisteritiedot (esimerkiksi JulkiTerhikki, JulkiSuosikki, rikosrekisteri), tutkintotodistukset sekä muut kyseiseen tehtävään vaadittavat luvat ja todistukset esimerkiksi valtionhallinnon kielitutkinto tai yleinen kielitutkinto).

Lue lisää: Ulkomaalaisen työntekijän palkkaaminen (Linkki ammattilaisille, vaatii kirjautumisen, IMS)

Lue lisää: Rekrytoinnin käsikirja (Linkki ammattilaisille, vaatii kirjautumisen, IMS)

Rekrytoivan esihenkilön vastuulla on varmistaa sosiaali- ja terveydenhuollon ammattihenkilöiden ammattioikeudet julkisesta tietopalvelusta ja / työnhakijan todistuksista / opintorekisteristä. Sekä huomioida ajantasainen sosiaali- ja terveydenhuollon ammattilainsäädäntö.
Kaikkia uusia työntekijöitä pyydetään esittämään todistukset koulutuksesta, ammattipätevyydestä ja tarvittaessa kielitaidosta. Kielitaito varmistetaan haastatteluilla ennen työsuhdetta. Työntekijän ammatti- ja kielitaitoa seurataan koeajalla, muun muassa esihenkilön ja perehdyttäjän toimesta sekä saatujen palautteiden perusteella.

[bookmark: _Toc149034022][bookmark: _Toc45556465]Koulutus, osaaminen ja ammattitaito 
[bookmark: _Toc149034023][bookmark: _Toc45556466]Osaava henkilöstö on lähtökohta vaikuttavien palveluiden toteuttamiselle.
Esihenkilön tehtävänä on varmistaa henkilöstön nykyinen ja tuleva osaaminen palvelujen toteuttamiseksi. Osaamista kehitetään muun muassa:

· sisäisellä ja ulkoisella koulutuksella,
· perehdytyksellä,
· mentoroinnilla,
· työkierrolla,
· simulaatio-oppimisella,
· verkkokoulutuksilla.

Sata-alueen osaamisen kehittäminen perustuu koulutussuunnitelmaan (Linkki ammattilaiselle, vaatii kirjautumisen, IMS), jonka laativat vuosittain henkilöstön kehittämispalvelut yhdessä toimialueiden, professiojohtajien sekä TKIO:n kanssa.
	
Lisätietoa: Oppimisen ja osaamisen kompassista (Linkki ammattilaiselle, vaatii kirjautumisen, Satanen)

Perehdyttäminen, ammattitaidon ylläpito ja täydennyskoulutus
Suunnitelmallinen ja laadukkaasti toteutettu perehdytys lisää rekrytoinnin onnistumista. Työturvallisuuslaki (738/2002) velvoittaa, että työntekijä perehdytetään riittävästi työtehtäviin, työympäristöön sekä työssä käytettäviin välineisiin ennen uuden työn aloitusta sekä työtehtävien tai -välineiden muuttuessa. Esihenkilö vastaa, että perehdytys toteutetaan suunnitellusti.

Sata-alueella perehdytys sisältää:

· henkilökohtaisen perehdytyssuunnitelman
· perehdytystä kasvokkain
· verkkokursseja
· itseopiskelumateriaaleja
· seurantakeskustelun
· sähköisen palautteen perehdyttäjälle

Satasen Perehdytys-sivuilta (Linkki ammattilaisille.)

Työnantaja mahdollistaa täydennyskoulutukset. Esihenkilö vastaa yksikkönsä koulutuksista ja koulutusmäärärahojen riittävyydestä, pätevyysvaatimuksista ja työelämäkeskustelujen järjestämisestä.

Esihenkilö huolehtii myös koulutuksessa saavutetun tiedon jakamisesta työpaikalla.

Lue lisää: Koulutusohjeesta. (Linkki ammattilaisille, vaatii kirjautumisen, IMS.)

Henkilöstö saa lisätietoa koulutuksista Talentin koulutuskalenterista, linkki Satasessa.
Perehdytyksestä vastaa ensisijaisesti esihenkilö ja hänen nimeämänsä henkilöt. Perehdytys toteutetaan Sata-alueen perehdytysoppaan mukaisesti. Perehdytyksen jälkeisenä tukena työntekijän on mahdollista saada rinnalleen koulutettu mentori.
Riittävästä ammatilliseen täydennyskoulutukseen osallistumisesta huolehtii esihenkilö ja koulutuksen sisällön jakamisesta työyhteisössä. Koulutuksiin osallistutaan vuosittaisen määrärahan puitteissa.
Sote-alan opiskelijoiden oikeus työskennellä tilapäisesti

Työnantaja arvioi

· opiskelijan valmiudet ja edellytykset suoriutua tarjotuista tehtävistä
· onko opiskelijan kielitaito riittävä, jos hänen äidinkielensä ei ole suomi.

Opiskelijalle nimetään kirjallisesti ohjaaja, joka työskentelee samassa yksikössä. 

Sata-alue varmistaa nämä asiat myös vuokrafirman kautta tulevien 
opiskelijoiden kohdalla. 

Lue lisää: (Sosiaali- ja terveydenhuollon opiskelijana työskentely - Lupa- ja valvontavirasto)

Jos opiskelijan työtehtäviin kuuluu lääkehoitoa, siitä ohjeistetaan erikseen: LOVe opiskelijat (Linkki ammattilaiselle, vaatii kirjautumisen, IMS)

Yksikössä nimetään kirjallisesti ohjaaja sosiaalihuollon ja terveydenhuollon opiskelijalle sekä sosiaalityöntekijän tehtävissä tilapäisesti toimivalle opiskelijalle. Ohjaajan tulee työskennellä samassa toimintayksikössä kuin opiskelija. Ohjaajan tulee olla laillistettu ammattihenkilö, joka on oikeutettu itsenäisesti harjoittamaan sitä ammattia, johon opiskelija opiskelee. Lisäksi ohjaajalla pitää olla riittävästi käytännön kokemusta ammatistaan. Ohjaajan tulee seurata, ohjata ja valvoa opiskelijan toimintaa ja puuttua välittömästi siinä mahdollisesti ilmeneviin epäkohtiin sekä keskeytettävä toiminta, jos asiakasturvallisuus voi vaarantua. Ohjaajan tulee ilmoittaa esille tulleista epäkohdista välittömästi myös toiminnasta vastaavalle esihenkilölle. Tarvittaessa ohjaajan / esihenkilön tulee olla yhteydessä Sata-alueen opiskeluohjauksen koordinaattoreihin.
Sosiaalityöntekijän tehtävissä tilapäisesti toimivan opiskelijan tulee käyttää nimikkeenä sosiaalityöntekijä, tilapäinen.
Henkilöstön työskentelyn asianmukaisuuden seuranta 
Jokainen työntekijä vastaa omasta toiminnastaan työpaikalla. Toiminta pitää olla ammatillista ja asiallista. Työnantaja huolehtii siitä, että työ ja toiminta ovat asianmukaisia. Esihenkilö tarkkailee työympäristöä, työyhteisöä ja työtapoja. Esihenkilö puuttuu ja ratkaisee poikkeavat ja puutteelliset tilanteet.
Työnjohdolliset menettelyt Työnjohdollinen menettely (Linkki ammattilaisille, vaatii kirjautumisen)
Työkykyä tuetaan työkyvyn tuki -ohjelman mukaisesti Työkyvyn tuki – ohjelma (Linkki ammattilaisille, vaatii kirjautumisen)
Työyhteisön toimivuutta tuetaan Toimiva työyhteisö mallin avulla Toimiva työyhteisö -malli (Linkki ammattilaiselle, vaatii kirjautumisen)
Esihenkilöt huolehtivat alaistensa osaamisvaatimusten toteutumisesta ja puuttuvat tarvittaessa epäkohtiin. Osaamista seurataan mm. määräaikojen seurannalla asiakaspalautteiden, haipro-ilmoitusten ja muistutusten keinoin.

Rikostaustan selvittäminen
Lasten, iäkkäiden ja vammaisten henkilöiden kanssa työskentelevien rikosrekisteriote tarkistetaan rekrytoinnin yhteydessä.
Laki velvoittaa työnantajaa tarkastamaan otteen, kun kyseessä on yli 3 kuukauden työ- tai palvelussuhde yhden kalenterivuoden aikana. Työnantajalla on oikeus pyytää otetta myös enintään 3 kuukautta kestävissä tehtävissä, osa-aikaisuudella ei ole merkitystä kolmen kuukauden aikarajan soveltamisessa. Otteen tarkistaminen kuuluu rekrytoivan esihenkilön vastuulle, jonka vastuulla on tallentaa otteesta sen myöntöpäivä sekä tiedot henkilöstä, jonka osalta ote on tarkastettu. Otteen voimassaoloaika on 6 kuukautta.
Lue lisää: Toimintaohje Rikosrekisteriote (Linkki ammattilaiselle, vaatii kirjautumisen, IMS)
[bookmark: _Toc45556464]
[bookmark: _Toc241141011]2.6 Asiakas- ja potilastyöhön osallistuvan henkilöstön riittävyyden seuranta 
Erityispalveluiden vastuuhenkilöiden tehtävänä on jatkuva arviointi, suunnittelu ja yhteistyö, jotta sosiaali- ja terveyspalvelut voivat vastata asiakkaiden tarpeisiin riittävällä henkilöstömäärällä. Sosiaalihuoltolain 46 a §:n mukaan sosiaalihuollon tai sosiaali- ja terveydenhuollon pääasiassa hallinnollisissa johtotehtävissä voi toimia sosiaalityöntekijä tai henkilö, jolla on tehtävään soveltuva ylempi korkeakoulututkinto ja alan tuntemus sekä niiden lisäksi riittävä johtamistaito. Muissa asiakastyön ohjausta sisältävissä sosiaalihuollon johtotehtävissä voi toimia henkilö, jolla on tehtävään soveltuva korkeakoulututkinto, alan tuntemus sekä riittävä johtamistaito. Edellä tarkoitetuissa tehtävissä toimiva johtaja vastaa toimivaltansa rajoissa siitä, että hänen johtamassaan yksikössä on 49 a §:n 3 momentin mukainen henkilöstö ja että yksikön asiakastyössä noudatetaan sille tässä ja muussa laissa säädettyjä vaatimuksia. Lisäksi johtaja vastaa siitä, että yksikön päivittäisessä toiminnassa toteutetaan omavalvontaa ja tuetaan henkilöstön työhyvinvointia. (26.8.2022/790)
Sosiaalityön ammatillisesta johtamisesta säädetään sosiaalihuollon ammattihenkilöistä annetun lain 9 §:ssä. Sosiaalityöntekijän erityisenä velvollisuutena on vastata sosiaalityön ammatillisesta johtamisesta sekä yksilöiden, perheiden ja yhteisöjen sosiaalisen tuen ja palvelujen tarpeeseen vastaavasta sosiaalityön asiakas- ja asiantuntijatyöstä sekä sen vaikutusten seurannasta ja arvioinnista. Sosiaalityöntekijä vastaa lisäksi sosiaalihuollon palvelujen antamisesta ja päätöksenteosta sen mukaan kuin muualla laissa erikseen säädetään.
Lastensuojelulain (417/2007) 13 b §:n muutoksella lastensuojelun sosiaalityöhön säädettiin henkilöstömitoitus. Säännöksen mukaan yhdellä lapsen asioista vastaavalla sosiaalityöntekijällä voi olla enintään 30 lasta asiakkaanaan 1.1.2024 alkaen. Enimmäisasiakasmäärän rajaus koskee 0–17-vuotiaita lapsi- ja perhekohtaisen lastensuojelun asiakkuudessa olevia lapsia. Lastensuojelulain säännökset lapsen asioista vastaavasta sosiaalityöntekijästä ja tämän eri tehtävistä ja vastuista eivät koske täysi-ikäisiä lastensuojelun jälkihuollon asiakkaita.
Lastensuojelulain (417/2007) 59 §:n mukaan sijaishuollon asuinyksikössä tulee olla vähintään seitsemän hoito- ja kasvatustehtävissä toimivaa työntekijää. Jos samassa rakennuksessa on useampi asuinyksikkö, asuinyksikköä kohden tulee olla vähintään kuusi hoito- ja kasvatustehtävissä toimivaa työntekijää. Asuinyksikössä saadaan hoitaa yhdessä enintään seitsemää lasta tai nuorta. Samaan rakennukseen voi olla sijoitettuna enintään 24 lasta tai nuorta. Kiireellisissä tapauksissa voidaan väliaikaisesti poiketa 1 momentissa tarkoitetuista lasten määristä, jos se on välttämätöntä lapsen hoidon järjestämiseksi.
Erityispalveluiden vastuuhenkilöt varmistavat, että sosiaali- ja terveyspalvelut toteutetaan riittävällä henkilöstömäärällä useilla eri tavoilla:
1. Tarpeiden arviointi: Erityispalveluiden vastuualueella tehdään säännöllisiä tarpeiden arviointeja, joissa kartoitetaan asiakkaiden palvelutarpeet, kuten erityistarpeet tai haasteet, joita heillä voi olla. Tämä auttaa määrittämään, kuinka paljon henkilöstöä tarvitaan.
2. Resurssisuunnittelu: Henkilöstöresurssien suunnittelu perustuu lastensuojelulakiin ja arvioituihin tarpeisiin. 
3. Koulutus ja osaamisen kehittäminen: Henkilöstön koulutus ja osaamisen kehittäminen ovat keskeisiä tekijöitä. Vastuuhenkilöt huolehtivat siitä, että työntekijät saavat tarvittavan koulutuksen ja että heillä on ajantasaiset tiedot ja taidot palvelujen tarjoamiseksi.
4. Työvoiman rekrytointi: Rekrytointiprosessien tehostaminen ja hyvän työympäristön luominen ovat tärkeitä. Vastuuhenkilöt voivat tehdä yhteistyötä oppilaitosten ja työmarkkinoiden kanssa löytääkseen uusia työntekijöitä.
5. Seuranta ja arviointi: Henkilöstötilannetta seurataan jatkuvasti, ja tarvittaessa tehdään muutoksia. Esimerkiksi palvelutarpeen kasvaessa voidaan lastensuojelulaitoksissa palkata lisää henkilökuntaa tai jakaa tehtäviä eri työntekijöiden kesken.
6. Monialainen yhteistyö: Lastensuojelussa tehdään yhteistyötä eri toimijoiden, kuten terveydenhuollon, koulun ja järjestöjen kanssa. Tämä auttaa varmistamaan, että asiakkaille tarjotaan kokonaisvaltaista tukea ja että resurssit jaetaan tehokkaasti.
7. Lainsäädännön noudattaminen: Vastuuhenkilöt varmistavat, että palvelujen tarjoaminen toteutuu voimassa olevan lainsäädännön mukaisesti. Mikäli lapsen asiasta vastaavalla sosiaalityöntekijällä on lakisääteinen asiakasmäärä ylittymässä, sovitaan asiakasmäärän tasaamisesta tiimissä. Jos lastensuojelulaitoksessa ei ole riittävää henkilöstömäärää, hankitaan sijainen varahenkilöstöstä tai yksikön ulkopuolisena rekrytointina.

Sosiaali- ja terveydenhuollon ammattilaisilla on lainsäädännön määrittämä velvollisuus tehdä monialaista yhteistyötä potilaan tai asiakkaan palveluntarpeen arvioinnissa sekä palveluiden antamisessa. Monialainen yhteistyö toteutetaan asiakkaan tai potilaan suostumuksella ja palvelujen tulee muodostaa asiakkaan tai potilaan etujen mukainen kokonaisuus. 
Lastensuojelun asiakkaat tarvitsevat usein useita palveluita yhtäaikaisesti. Lastensuojelun toteuttamiseksi ja päätösten tekemiseksi viranomaisen on huolehdittava siitä, että käytössä on asiakkaan yksilöllisiin tarpeisiin nähden riittävästi asiantuntemusta ja osaamista. 
Lastensuojelussa tehdään sekä monialaista että moniammatillista yhteistyötä. Monialainen yhteistyö on sitä, että eri tieteenalojen ja organisaatioiden edustajat työskentelevät yhdessä saman asiakkaan kanssa ja samanaikaisesti. Moniammatillinen yhteistyö on saman tieteen alan yhteistyötä (kuten lääkäri, psykologi, fysioterapeutti).
Lastensuojelun monialaisen ja moniammatillisen yhteistyön toteutuminen on korostunut systeemisen työskentelyn myötä. Systeemisen työotteen tarkoituksena on koota lapsen tai nuoren ympärille hänelle tärkeät läheis- ja ammattilaisverkostot ja saada nuoren tilanteesta mahdollisimman kokonaisvaltainen ja yhteinen käsitys. Tilannetta arvioidaan monesta eri näkökulmasta yhdessä miettien, mistä kaikesta tilanteessa voi olla kyse.  Yhteistyön hyötynä on asiantuntijuuden jakaminen, päällekkäisen työn väheneminen ja työhyvinvoinnin lisääntyminen.  Yhteistyötahoja on monia. Yhteistyötä tehdään peruspalveluiden kuten esim. päiväkodin, koulun, oppilaitosten, aikuisten palveluiden, terveydenhuollon ja päihde- ja mielenterveyspalveluiden kanssa sekä erityispalveluiden kuten vammaispalveluiden ja lasten- ja nuorisopsykiatrian kanssa. 
 
Monialaista yhteistyötä tehdään lastensuojelussa myös erilaisissa tutkimus- ja kehittämishankkeissa mm. oppilaitosten, yliopistojen, sosiaali- ja terveysministeriön ja THL:n kanssa. Erilaisilla yhdyspinnoilla työskentely on lastensuojelussa yleistä ja siksi lastensuojelun asiantuntijuuden jakaminen on Satakunnan hyvinvointialueella tärkeää.
Lastensuojelulain 14 §:n mukaan hyvinvointialueen on huolehdittava siitä, että lapsen asioista vastaavalla sosiaalityöntekijällä on käytettävissään lapsen kasvun ja kehityksen, terveydenhuollon, oikeudellista sekä muuta lastensuojelutyössä tarvittavaa asiantuntemusta. Moniammatilliset asiantuntijaryhmät kokoontuvat Satakunnassa suunnitelmallisesti.
Sosiaalihuoltolain 41 §:n mukaan sosiaalihuoltoa toteutetaan yhteistyössä eri toimijoiden kanssa siten, että sosiaalihuollon ja tarvittaessa muiden hallinnonalojen palvelut muodostavat asiakkaan edun mukaisen kokonaisuuden. Työntekijän on oltava tarpeen mukaan yhteydessä eri yhteistyötahoihin ja asiantuntijoihin sekä tarvittaessa henkilön omaisiin ja muihin hänelle läheisiin henkilöihin.
Monialaisen yhteistyön onnistumisen edellytyksinä on luottamuksellinen ja kunnioittava ilmapiiri ja sitä jäsentää yhteinen, reflektoiva keskustelu.

Konsernipalveluihin kuuluva tekniset palvelut vastuualue järjestää muille toimialueille teknisiä asiantuntija- ja tukipalveluita toimien hyvinvointialueen sisäisenä palvelutuottajana. Vastuualueen palveluiden piiriin kuuluvat
• Käyttö- ja kunnossapito
• Toimitilajohtaminen 
• Rakennuttaminen ja hankekehitys 
• Ateriapalvelut 
• Puhtauspalvelut 
• Ympäristö ja kestävä kehitys 
Tekniset palvelut huolehtii toimialueiden tarpeiden perusteella osaltaan hyvinvointialueen omaisuuden; maa-alueiden, rakennusten, tilojen, järjestelmien sekä laitteiden tarkoituksenmukaisen, turvallisen ja taloudellisesta käytön edellytyksistä, sekä vastaa lääkinnällisten laitteiden ammattimaisen käytön velvoitteista ja ylläpitää lain ja toiminnan edellyttämiä laiterekistereitä. Tekniset palvelut vuokraa sekä vastaanottaa tilat hyvinvointialueen käyttöön, ja luovuttaa ne vuokraa vastaan toimialojen käyttöön. 
Konsernipalvelujen toimialueen toimintasääntö 


Toiminnassa käytettävät toimitilat, mukaan lukien toimintaympäristö sekä niiden turvallisuus, turvallinen käyttö ja soveltuvuus tarkoitukseensa

Sata-alue omistaa 57 rakennusta ja kesällä 2021 voimaan tulleen voimaanpanolain mukaan kuntien sote- ja pelastustoimen järjestämiseen liittyvät sopimukset, sisältäen vuokrasopimukset, siirtyivät hyvinvointialueille 1.1.2023 alkaen. Kunnilta ja kuntayhtymiltä siirtyi sata-alueelle 435 rakennusta, jotka toimivat sote- ja pela toiminnassa. Kiinteistön omistaja vastaa rakennuksen soveltuvuudesta harjoitettavaan toimintaan sen käyttötarkoituksen mukaisesti. 

Toiminnassa käytettävät toimitilat

Lastensuojelun avohuollon toimitilat:
Rauma: Kalliokatu 1, 26100 Rauma
Rauma: Otantie 4, 26100 Rauma
Eura: Terveystie 3, 27510 Eura
Harjavalta: (Kultakulma) Siltatie 6, 29200 Harjavalta
Kokemäki: Tulkkilantie 2, 32800 Kokemäki
Nakkila: Kirkkokatu 1, 29250 Nakkila
Huittinen: Kravilankatu 4 B, 32700 Huittinen
Sotekeskus Huittinen, Risto Rytin katu 53, 32700 Huittinen
Kankaanpää: Keskuskatu 51 B, 38700 Kankaanpää
Pori, Ulvila ja Merikarvia: Sairaalantie 3, 28500 Pori
Pori: Itsenäisyydenkatu 42, 28130 Pori

Sijais- ja jälkihuollon toimitilat:
Pori: Otavankatu 5, 28100 Pori 
Kankaanpää: Keskuskatu 51b, 38701 Kankaanpää
Harjavalta: (Kultakulma) Siltatie 6, 29200 Harjavalta
Eura: Terveystie 3, 27510 Eura 
Rauma: Kalliokatu 1, 26100 Rauma

Lastensuojelun laitosten toimitilat:
Uudenkoiviston vastaanottoyksikkö, Kasvihuoneenkatu 16, 28130 Pori
Otantien vastaanottokoti, Otantie 4, 26100 Rauma
Lastensuojelulaitos Karhunsyli, Radioasemantie 10, 28330 Pori
Lastensuojelulaitos Keisarinviitta, Keisarinviitantie 23, 28220 Pori
Lastensuojelulaitos Pellava, Isosannanpuistokatu 19, 28100 Pori
Tuetun asumisen yksikkö, Tuulikoti, Apollontie 7, 28220 Pori


Välineet sekä niiden turvallisuus, turvallinen käyttö ja soveltuvuus tarkoitukseensa

Laitepassin avulla varmistetaan kunkin yksikön yksikkökohtainen laitteiden ja välineiden asianmukainen käyttö. Lastensuojelun laitoksissa on tarvittaessa myös laitevastaavat turvallisuuden takaamiseksi.

Toimitiloille tehdyt tarkastukset sekä myönnetyt viranomaishyväksynnät ja luvat

Toimintayksikössä suoritetaan pelastusviranomaisen toimesta palotarkastus 12/24/36kk
välein. Palotarkastusvälin määrittää pelastuslaitos. Palotarkastuksessa on hyvä olla
mukana toimintayksikön edustaja, tarkastuksen aikana heränneisiin kysymyksiin pelastusviranomainen antaa ohjausta ja neuvontaa.
Pelastuslain mukaan jokaisessa toimintayksikössä tulee olla voimassa oleva pelastussuunnitelma, jota päivitetään kerran vuodessa tai toimintojen muuttuessa. Toimintayksikön suunnitelma voi olla osa kiinteistön yhteistä suunnitelmaa, esimerkiksi sotekeskuksen pelastussuunnitelmaa.
Lisäksi jokaisesta ympärivuorokautisesta, ja osasta päiväaikaista toimintaa tuottavista yksiköistä pitää laatia poistumisturvallisuusselvitykset A- ja B. Näiden päivitys tapahtuu 3 vuoden välein, tai toiminnan muuttuessa. Selvityksen allekirjoittaa toimintayksikön esihenkilö ja hyväksyy vastuualuejohtaja. Kyseiset päivitykset tullaan sijoittamaan turvallisuuden vuosikelloon tehtäväksi.
Lastensuojelun laitostoiminnan yksiköissä tehdyt terveys- ja paloviranomaisen tarkastukset sekä valvontayksikön suunnitelmalliset valvontakäynnit

	Yksikkö
	Terveysviranomai-sen tarkastus
	Paloviranomaisen tarkastus
	Valvontayksikön suunnitelmalliset valvontakäynnit

	Tuulikoti
	20.5.2025
	5.6.2025
	14.8.2025

	Keisarinviitta
	20.2.2025
	7.3.2025
	12 / 2023

	Uudenkoiviston vast.ottokoti
	30.9.2025
	10.12.2024
	10.11.2025

	Pikku-Kippari
	24.10.2024
8.10.2025 keittiö
	4.9.2025
	17.12.2025

	Pellava
	5.2.2025
	17.12.2024
	26.11.2025

	Karhunsyli
	5.2.2025
	15.1.2025
	28.4.2025




Lisäksi vastuualueella on tehty asianmukaiset tarkistukset toimitilojen käyttöönottojen yhteydessä. Lounais-Suomen aluehallintovirasto on tehnyt tarkastuksen 9/2024 aikana lastensuojelulaitos Keisarinviitta yksikköön ja 7.4.2025 Tuulikotiin Väkivallan hallinta teemalla.


Mitkä ovat toimitilojen ja välineiden käyttöön liittyvät riskit
Sata-alueen Riskienhallinnan ohjeessa (Linkki ammattilaiselle, vaatii kirjautumisen)  ohjeistetaan toimintaympäristön ja sen muutosten jatkuvaan tarkasteluun ja kootusti vähintään puolivuosittain sekä ulkoisen, että sisäisen toimintaympäristön näkökulmasta.
Lastensuojelun vastuualueella ei käytetä muita, kuin hyväksyttyjä lääkinnällisiä laitteita. Laitteet on kirjattu hyvinvointialueen laiterekisteriin, ja ne on merkitty lääkintälaitehuollon tarralla jäljitettävyyden varmistamiseksi. 

Erityispalveluiden käytössä olevat autot huolletaan säännöllisesti. Lasten turvaistuinten käytössä noudatetaan turvallisuusohjeita. 

Toimitilojen ylläpitoa, huoltoa sekä epäkohtailmoituksia ja tiedonkulkua koskevat menettelyt

· Haipro-ilmoitukset on raportointityökalu, jota käytetään potilas- ja asiakasturvallisuutta vaarantavien tapahtumien raportointiin. Löytyy Satasen intranetista
· Simppeli-ilmoitukset. Satanen intranet
· Epäkohtailmoitukset raportoidaan myös suoraan esihenkilölle
· 2M-IT- palvelukanava Synapsi käytetään asiakas- ja potilastietojärjestelmien ongelmatilanteissa. Satanen intranet.
· Ajoneuvoasioissa on määrätyt huolto- ja rengasliikkeet. 


Toimitilojen ylläpito ja huolto

Kunnilta ja kuntayhtymiltä siirtyneissä sopimuksissa ylläpito- ja huolto on määritelty vastuujakotaulukoissa. Sata-alueen omistamissa kohteissa ylläpidosta ja huollosta vastaa konsernipalveluihin kuuluva tekniikka. Satasessa linkki ilmoituksia varten, vuokratilat ja omistetut tilat. 

Satasen sivuilta Toimitilajohtaminen - tilahallinta ja vuokratilat (Linkki ammattilaiselle)


Lastensuojelulain 58 §:n mukaan lastensuojelulaitoksissa on oltava riittävät ja asianmukaiset toimitilat ja toimintavälineet. Laitoksessa voi olla yksi tai useampi asuinyksikkö ja yksiköt voivat toimia myös toisistaan erillisinä. Satakunnan hyvinvointialueen lastensuojelulaitoksissa toimitaan edellä mainitun lain edellyttämällä tavalla.

[bookmark: _Toc241141014]2.9 Lääkinnälliset laitteet, tietojärjestelmät ja teknologian käyttö

[bookmark: _Toc149034014]Lääkinnälliset laitteet
Lääkinnällisiä laitteita, välineitä ja tarvikkeita ovat esimerkiksi
· sairaalasängyt
· vaihtuvapaineiset patjat
· instrumentit
· apuvälineet
· verenpainemittarit
· katetrit
· ohjelmistot ja sovellukset, jotka auttavat sairauksien seurannassa tai diagnosoinnissa, kuten Lifecare Hoidon seuranta. 
Lääkinnällisiä laitteita, välineitä ja tarvikkeita käyttävät ammattimaiset käyttäjät ja asiakkaat.
Sata-alueella käytetään vain lääkinnällisiä laitteita, välineitä ja tarvikkeita, jotka ovat lain (719/2021) ja EU:n asetuksen (EU/2017/745 ja EU/2017/746) mukaisia.
Lääkinnälliset laitteet tilataan yhteisistä keskitetyistä järjestelmistä, kuten Birgitasta tai Effectorista. Kun laite saapuu, se tarkastetaan ennen käyttöönottoa ja rekisteröidään seurantajärjestelmiin. Laitteeseen sijoitetaan tarra, jonka avulla sen voi jäljittää.
Lääkinnällisten laitteiden käyttö vaatii laiteosaamista (laki lääkinnällisistä laitteista 719/2021). Ammattimainen käyttäjä vastaa:
· laitteiden turvallisen käytön riittävästä osaamisesta
· käyttöohjeen mukaisesta käytöstä 
· laitteiden ylläpidosta valmistajan ohjeiden mukaan, esimerkiksi puhdistamisesta, kalibroinnista ja määräaikaishuoltojen tilaamisesta
· vaaratilanneilmoitusten tekemisestä.
Laiteosaaminen osoitetaan digitaalisella laitepassilla (Linkki ammattilaisille, vaatii kirjautumisen, IMS.)
Sata-alueelle on nimetty kaksi henkilöä, jotka vastaavat siitä, että ammattimaiset käyttäjät noudattavat laissa asetettuja vaatimuksia. Lisäksi jokaisessa yksikössä tulee olla yksi tai useampi laiteturvallisuusvastaava.
Laitteiden säännöllisen huollon ja tarvittaessa korjauksen tilaaminen on yksikön vastuulla. Lue lisää Lääkinnällisten laitteiden huolto-ohje (Linkki ammattilaiselle, vaatii kirjautumisen, IMS). Instrumentit huolletaan Välinehuollon toimipisteessä.
Jos laite aiheuttaa vaaratilanteen, siitä tulee ilmoittaa laitteen valmistajalle tai edustajalle. Lisäksi tehdään Fimean vaaratilanneilmoitus HaiPro- tai Effector-järjestelmän kautta. 
Jos asiakkaan hoidossa tulee vaaratapahtuma tai läheltä piti-tilanne, jossa on mukana lääkinnällinen laite, pitää tehdä ilmoitus HaiProon tai Effectoriin.
Lue lisää: Ohje Lääkinnällisen laitteen vaaratilanneilmoitus (Linkki ammattilaiselle, vaatii kirjautumisen, IMS). 
Laiteturvallisuussuunnitelma (Linkki ammattilaiselle, vaati kirjautumisen, IMS).
Fimea antaa viranomaisohjeet, jotka koskevat lääkinnällisiä laitteita.

Tietojärjestelmät ja teknologian käyttö
Esihenkilö vastaa siitä, että työntekijä on tietoinen ajantasaisista ohjeista ja toimii niiden mukaisesti. Uusista versiopäivityksistä ja ohjeista tiedotetaan Satasessa, ja oppaat pidetään ajan tasalla. Ajantasaisten ohjeiden tallentamisesta IMS-järjestelmään vastaavat ICT-vastuualue ja järjestelmienpääkäyttäjät tai vastuuhenkilöt. Käyttäjäohjeiden tuottaminen ja päivittäminen on järjestelmätoimittajan vastuulla. Ohjeista ilmenee viimeisin päivitysajankohta.
Hyvinvointialueen käytössä olevat tietojärjestelmät ovat kuvattu tiedonhallintamallin tietojärjestelmärekisteriin. Mallissa ylläpidetään kaikkia kriittisiä tietoja ja niiden päivittämiseen on sovittu erillinen hallintavastuu ICT-vastuualueelle, joka vastaa hankinnoista ja käytöstä. Lupa- ja valvontaviraston tietojärjestelmäluokittelu on sisällytetty rekisteriin.
Hyvinvointialueen tietosuojan ja tietoturvan ohjausryhmä on päivittänyt ja hyväksynyt 13.6.2025 asiakastietolain mukaisen tietoturvasuunnitelman (THL:n määräys 3/2024). Tietoturvasuunnitelma ei ole julkinen asiakirja, siitä voi pyytää lisätietoja 
sähköpostitse tietosuoja@sata.fi.
Tietoturvasuunnitelma ei sisällä yksityiskohtaisia toimintaohjeita. Sen sijaan yksiköt noudattavat tietoturvasuunnitelman perusteella laadittuja tietoturvan ja tietosuojan toimintaohjeita.
Keskeiset ohjeet löytyvät henkilöstölle tarkoitetusta IMS-järjestelmästä:
Yhteiset dokumentit Satakunnan hyvinvointialue > Tietosuoja ja tietoturva > Ohjeet (Tietosuoja ja tietoturva).
Lue lisää:
· Huoneentaulu - Tietoturvallisen työskentelyn ohjeet (Linkki ammattilaisille, vaatii kirjautumisen, IMS)
· Huoneentaulu - Henkilö- ja asiakastietojen käsittelyn periaatteet
(Linkki ammattilaisille, vaatii kirjautumisen, IMS)
· Satakunnan hyvinvointialueen dokumenttien käsittely- ja tallennusohje (Linkki ammattilaisille, vaatii kirjautumisen, IMS)
· Tietosuojajäteohje työntekijöille (Linkki ammattilaisille, vaatii kirjautumisen, IMS)

Vastuualueen kokouksissa muistutetaan ylläolevista asioista ja esihenkilö huolehtii voimassa olevista koulutuksista.
Ostopalveluissa ja tietojärjestelmähankinnoissa vaaditaan hyvinvointialueen tietoturvavaatimusten täyttymistä sekä rekisterien ja henkilötietojen käsittelyn lainmukaisuutta osana sopimushallintaa.
Hankinnasta vastaava viranhaltija huolehtii että, sopimuksiin liitetään tietosuoja-asetus GDPR:n mukainen henkilötietojen käsittelysopimus ja tietoturvavaatimukset sopimusliite. 
Lue lisää: Hankintojen tietoturvavaatimukset (Linkki ammattilaisille, vaatii kirjautumisen, IMS)
Hankintaprosessissa tarkistetaan palveluntuottajan tietoturvaan liittyvät asiat.
Vastuualuejohtaja ja yksiköiden esihenkilöt huolehtivat, että henkilöstö toimii häiriötilanteissa näiden ohjeiden mukaan: 

· Henkilöstö ilmoittaa tietojärjestelmiin kohdistuvista häiriöistä ensisijaisesti 2M-IT palvelukanavan kautta. Lue lisää: Palvelupyynnön tai häiriöilmoituksen tekeminen 2M-IT:lle (Linkki ammattilaisille, vaatii kirjautumisen, IMS)
· Poikkeamista tai häiriöistä tehdään tarvittaessa HaiPro-ilmoitus. Lue lisää: Tietoturvailmoituksen tekeminen ja käsittely, HaiPro (Linkki ammattilaisille, vaatii kirjautumisen, IMS)
· ICT-palvelut huolehtivat mahdollisista ilmoituksista valvoville viranomaisille kuten LVV, Fimea tai Kyberturvallisuuskeskus.

Teknologian soveltuvuuden, asianmukaisuuden ja turvallisuuden varmistaminen Sata-alueella

ICT-palvelut kartoittaa yhteistyössä yksiköiden kanssa palvelun tarpeet ja vaatimukset eli tehdään vaatimusmäärittely, jotta voidaan valita tarkoituksenmukainen teknologia. Tämä sisältää analyysin siitä, millaisia toimintoja ja ominaisuuksia teknologiassa tarvitaan asiakkaiden palvelemiseksi ja prosessien tehostamiseksi.
Ennen hankintaa arkkitehtuurityöryhmä vertailee eri teknologiaratkaisuja ja varmistaa niiden yhteensopivuus olemassa olevien järjestelmien ja palveluprosessien kanssa. Hankittavan teknologian tulee täyttää alan standardit ja vaatimukset.
Lisätietoja: arkkitehtuuri@sata.fi
Henkilöstön käyttöopastus
Jokainen uusi teknologiaratkaisu vaatii henkilöstön kattavan perehdyttämisen. Tämä tapahtuu järjestämällä koulutuksia organisaation sisällä, yhteistyökumppaneiden ja muiden sidosryhmien kanssa, joissa henkilöstö saa käytännönläheistä opastusta teknologiasta, sen käyttöön liittyvistä parhaista käytännöistä sekä mahdollisten ongelmatilanteiden ratkaisuista.
Vastuualuejohtaja ja yksiköiden esihenkilöt huolehtivat työntekijöiden osallistumisesta vaadittaviin koulutuksiin.
Lifecare Sosiaalihuolto ohjeet (Linkki, IMS)
Teknologian vikatilanteisiin ja pitkiin huoltoviiveisiin varautuminen
Sata-alueella on tunnistettu mahdolliset riskit teknologian käyttöön liittyen, ja näihin varaudutaan ennalta laadituilla toimintakorteilla. Näihin kortteihin sisältyy varajärjestelyt, jotka voidaan ottaa käyttöön teknologian vikaantuessa.
Yksiköillä tulee olla toimintakortit häiriötilanteiden varalle. Henkilöstön täytyy tietää, mistä kortit löytyvät.

Palveluihin kohdistuvissa häiriötilanteissa toimitaan hyvinvointialueen häiriöviestintäsuunnitelman mukaisesti, missä määritellään, miten viestitään vikatilanteista henkilöstölle ja asiakkaille nopeasti ja selkeästi, jotta kaikki ovat tietoisia tilanteesta ja tiedetään, mitä tehdä vian korjaamiseen asti.
Lue lisää: Häiriötilanteiden viestintäohje (Linkki ammattilaisille, vaatii kirjautumisen, IMS)

Lääkehoitosuunnitelma on työväline turvallisen lääkehoidon suunnitteluun, toteuttamiseen, seurantaan ja kehittämiseen.

Sata-alueella on laadittu lääkehoitosuunnitelmat kahdella tasolla: organisaatiotasolla ja toimintayksikkötasolla.

Toimintayksikön lääkehoitosuunnitelma

Lääkehoitosuunnitelmassa kuvataan toimintayksikön lääkehoidon toimintatavat ja vastuut sekä toimintaohjeet työntekijöiden lääkehoidon koulutuksiin, osaamisen varmistamiseen ja lääkelupakäytäntöihin. Lääkehoitosuunnitelma on keskeinen osa lääkehoitoon osallistuvien henkilöiden perehdytystä sekä lääkehoidon laadun ja turvallisuuden varmistamista.

Lääkehoitosuunnitelma pidetään ajan tasalla, ja se päivitetään vähintään vuosittain sekä aina toiminnan tai ohjeistuksen muuttuessa.

Esihenkilö ohjaa ja valvoo turvallisen lääkehoidon toteuttamista yksikkönsä lääkehoitosuunnitelman mukaisesti sekä vastaa lääkehoitosuunnitelman ajantasaisuudesta. Jokainen lääkehoitoa toteuttava työntekijä on vastuussa omasta toiminnastaan ja siitä, että lääkehoitoa toteutetaan voimassa olevien ohjeiden ja yksikön lääkehoitosuunnitelman mukaisesti.

Lääkehoitosuunnitelmat (Linkki ammattilaiselle, vaatii kirjautumisen, IMS)

Jos sosiaalihuollon palveluasumisen yksikössä (toimintayksikössä) on rajattu lääkevarasto, kirjaa tähän kyseessä oleva yksikkö ja sen vastuuhenkilön nimi.

Organisaatiotason lääkehoitosuunnitelma
Organisaatiotason lääkehoitosuunnitelma on samalla vastuualueen (eli palveluyksikkötason) lääkehoitosuunnitelma. Organisaatiotason lääkehoitosuunnitelma, ohjausasiakirja (Linkki ammattilaiselle, vaatii kirjautumisen, IMS) Asiakirja on päivitetty 22.6.2026.
Sen laatimisesta vastaa Sata-alueen lääkehoitosuunnitelma-verkostotyöryhmä. Hyväksyjänä toimii terveydenhuoltolain 57§:n Satakunnan hyvinvointialueen terveydenhuollon vastaava lääkäri.

Asiakastiedolla tarkoitetaan potilastietoa ja sosiaalihuollon asiakastietoa. 
Hyvinvointialueella ei ole vielä määritelty asiakastietolain 7§:n mukaista vastuualueen asiakastietojen käsittelystä ja siihen liittyvästä ohjeistuksesta vastaavaa johtajaa.
Asiakastietolain 7 §:n mukaiset johtajat, jotka vastaavat asiakastietojen käsittelystä ja siihen liittyvästä ohjeistuksesta:

· sosiaalityön professiojohtaja vastaa sosiaalihuollon asiakasrekisteristä 
· lääketieteen professiojohtaja vastaa terveydenhuollon potilasrekisteristä.
Lue lisää:
· Henkilötietojen käsittely Satakunnan hyvinvointialueella, informaatio asiakkaille ja potilaille, sata.fi
· Laki sosiaali- ja terveydenhuollon asiakastietojen käsittelystä, finlex.fi

Sata-alueella on lain mukainen oikeus ja velvollisuus käsitellä hoidon ja palvelujen järjestämisen kannalta tarpeellisia asiakas- ja potilastietoja. Yksittäinen työntekijä saa käsitellä asiakastietoja vain työtehtäviensä edellyttämässä laajuudessa ja vain silloin, kun hänellä on palvelu- tai hoitosuhde tai muu työtehtävien mukainen oikeus.
Esihenkilö tilaa työntekijälle työtehtävien mukaiset käyttöoikeudet järjestelmissä määriteltyjen roolien mukaisesti asiakas- ja potilastietojärjestelmiin ja huolehtii tunnusten päättämisestä palvelussuhteen tai työtehtävien päättyessä tai muuttuessa.
Sata-alueella valvotaan asiakastietojen käyttöä. Sen tavoitteena on asiakkaan ja henkilöstön oikeusturvan toteutuminen ja tietosuojalainsäädännön asettamien velvoitteiden täyttäminen. Asiakastietojen käyttöä valvotaan sekä asiakkaan pyynnöstä että organisaation oman jatkuvan valvonnan periaatteen mukaisesti.
Käytön valvonta - lokivalvontasuunnitelma (Linkki ammattilaisille, vaatii kirjautumisen, IMS)
Sosiaali- ja terveydenhuollon asiakastiedot ovat pysyvästi salassa pidettäviä, esimerkiksi tieto terveydenhuollon tai sosiaalihuollon asiakkuudesta on salassa pidettävää. Salassa pidettävää asiakastietoa ei saa ilman asiakkaan nimenomaista suostumusta näyttää, luovuttaa tai ilmaista sivulliselle. Sivullisia henkilöitä ovat muun muassa puoliso, muut läheiset, toiset asiakkaat.
Ohje asiakas- ja potilastietojen luovuttamisesta (Linkki ammattilaisille, vaatii kirjautumisen, IMS)
Esihenkilöt vastaavat siitä, että henkilöstöllä on voimassa olevat koulutukset asiakastietojen käsittelystä voimassa.

Kirjaamiseen liittyvät ohjeet ja viranomaismääräykset
Asiakas- ja potilastiedon kirjaamista ohjaavat useat lait, asetukset ja ohjeet sosiaali- ja terveydenhuollossa. Asiakastietolaki velvoittaa sosiaali- ja terveydenhuollon ammattilaisia kirjaamaan asiakasasiakirjoihin tarpeelliset ja riittävät tiedot, joilla turvataan asiakkaan palvelun ja potilaan hoidon järjestäminen, suunnittelu, toteuttaminen, seuranta ja valvonta. Asiakasasiakirjat tulee laatia ja tallentaa Kanta-palveluihin viivytyksettä.
Valtakunnallinen Kanta-palvelu ylläpitää muun muassa 

· Potilastietovarantoa
· Sosiaalihuollon asiakastietovarantoa
· Resepti-palvelua
· OmaKanta-palvelua.

Lue lisää: Sote-ammattilaiset - Kanta.fi.
Kirjaamisessa noudatetaan kansallisia määrityksiä, rakenteita ja niihin perustuvia Sata-alueen kirjaamisen ja tilastoinnin ohjeita.
Jokaisella työntekijällä on velvollisuus pitää yllä kirjaamisosaamista perehtymällä kirjaamisen ohjeisiin ja osallistumalla tarjolla oleviin koulutuksiin. Esihenkilöiden vastuulla on mahdollistaa työntekijöille tarjolla oleviin koulutuksiin osallistuminen ja huolehtia yhteisten kirjaamisohjeiden noudattamista sekä seurata säännöllisesti tiedon laatua.
Sata-alueella on hyväksytty kirjaamisen ja tilastoinnin kehittämisen toimintamalli ja prosessi (Linkki ammattilaisille, vaatii kirjautumisen, IMS), joka ohjaa kirjaamisen kehittämistä ja vastuita. Hyvinvointialueen kirjaamisen ja tilastoinnin kehittämistä ohjaa ja koordinoi ICT-palveluiden Tietojohtamisen tiimi. Tietojohtamisen tiimin kirjaamisasiantuntijat koordinoivat kirjaamisen ja tilastoinnin yhdyshenkilöverkostoa, joka käsittelee toimialueilla laadittuja kirjaamisen ja tilastoinnin ohjeita.
Toimialuejohtajat hyväksyvät kirjaamis- ja tilastointiohjeet, jotka tallennetaan 
IMS:n Kirjaaminen ja tilastointi -kansioon ja linkitetään Sataseen Tietojohtamisen portaaliin, Ohjeet jalkautetaan työntekijöiden käyttöön toimialueiden määrittämän toimintamallikuvausten mukaisesti. (Linkki ammattilaisille, vaatii kirjautumisen, IMS)
Kirjaamisen asiantuntijat ovat tavoitettavissa osoitteessa
kirjaaminen.ha@sata.fi
Esihenkilöiden tehtävänä on ohjata, tukea ja valvoa ohjeiden noudattamista. Perehdytyksessä asiaan kiinnitetään erityistä huomiota.

Tietosuoja
Työntekijä on velvollinen tutustumaan Sata-alueen tietosuojaa ja tietoturvaa koskevaan ohjeistukseen ja allekirjoittamaan tietosuojasitoumuksen.
Kaikista tietosuojaan tai tietoturvaan liittyvistä poikkeamista tulee tehdä HaiPro-tietoturvailmoitus siinä yksikössä, missä asia huomataan. Esihenkilö vastaa tietoturvailmoituksen käsittelystä. Esihenkilön vastuulla on huolehtia siitä, että henkilötietojen tietoturvaloukkauksesta ilmoitetaan tarvittaessa rekisteröidyille.
Tietoturvailmoituksen tekeminen ja käsittely, Haipro (Linkki ammattilaisille, vaatii kirjautumisen, IMS)
Henkilötietojen tietoturvaloukkauksesta ilmoittaminen rekisteröidylle (Linkki ammattilaisille, vaatii kirjautumisen, IMS)
Esihenkilö huolehtii uuden työntekijän perehdyttämisestä tietoturva- ja tietosuojaohjeisiin. Hän ohjeistaa suorittamaan tietoturvan ja tietosuojan verkkokoulutukset ennen työn aloittamista.
Tietoturvan ja tietosuojan verkkokoulutukset ovat osa koko Sata-alueen henkilöstön pakollista täydennyskoulutusta kahden vuoden välein, ja niiden suorittamista seuraa esihenkilö. 
Tietosuoja ja tietoturva (Linkki ammattilaisille, vaatii kirjautumisen, IMS)

Tietosuojavastaava 
Iltanen Silja 
puhelin 044 707 9773  
Tietosuoja@sata.fi

Tietosuojaperiaatteet
Sata-alueen toiminnassa noudatetaan EU:n yleistä tietosuoja-asetusta (GDPR) ja kansallista tietosuojalainsäädäntöä. 
Henkilötietoja käsitellään tietosuojaperiaatteiden mukaisesti ja varmistetaan tietojen asianmukainen suojaaminen. Sata-alueella on osoitusvelvollisuus, eli sen on kyettävä dokumentoidusti ja luotettavasti osoittamaan, että tietosuoja- ja tietoturvavaatimuksia noudatetaan kaikessa henkilötietojen käsittelyssä.
Sata-alue vastaa tietosuojaa koskevan vaikutustenarvioinnin (DPIA) toteuttamisesta silloin, kun henkilötietojen käsittelystä voi aiheutua korkea riski rekisteröityjen eli henkilötietojen käsittelyn kohteena olevien henkilöiden oikeuksille ja vapauksille.
Rekisteröidyn eli asiakkaan oikeuksien toteutuminen
Asiakkaalla on oikeus tietää, miten hänen tietojaan käsitellään. Tämä on kuvattu Sata-alueen tietosuojaselosteessa. Tietosuojaseloste, sata.fi
Asiakkaalla on oikeus saada kopiot omista asiakas- tai potilastiedoistaan tekemällä tietopyyntö hyvinvointialueelle. Rekisteritietojen tarkastuspyyntö, sata.fi (PDF) Rekisteritietojen tarkastuspyynnöt ohjataan keskitetysti Sata-alueen arkistoon (arkisto@sata.fi) ja käsitellään tietopyyntöjen käsittelyprosessin mukaisesti.
Asiakkaalla on oikeus pyytää virheellisten tai puutteellisten tietojen oikaisua tekemällä tietopyyntö hyvinvointialueelle. Rekisteritietojen korjauspyyntö, sata.fi (PDF) Korjauspyynnöt ohjataan Sata-alueen kirjaamoon (kirjaamo@sata.fi), joka välittää pyynnöt oikealle taholle. 
Lisäksi asiakkaalla on asiakastietolain mukaisesti oikeus saada lokitiedot eli tieto siitä, ketkä ovat käsitelleet hänen tietojaan asiakas- tai potilastietojärjestelmässä. Pääsäännön mukaan lokitietoja voi pyytää kahdelta edeltävältä vuodelta ilman erityistä perustetta. Lokitietojen tarkastuspyyntö, sata.fi (PDF) Lokitietopyynnöt ohjataan hyvinvointialueen kirjaamoon (kirjaamo@sata.fi) ja pyynnöt käsitellään Sata-alueen tietosuojatiimissä.

Asiakkailta ja heidän läheisiltään kerättävä palaute
Asiakkailla ja heidän läheisillään on mahdollisuus antaa palautetta useiden eri kanavien kautta.
Palautetta voi antaa Sata-alueen verkkosivuilla olevalla palautelomakkeella.
Palautetta kerätään myös tekstiviestipalautteena 
· erikoissairaanhoidon palveluista
· laboratoriopalveluista
· kuvantamisesta
· suun terveydenhuollosta 
· osin perusterveydenhuollosta ja sosiaalipalveluista. 

Lisäksi yksiköissä on saatavilla palautelomakkeita, joilla asiakkaat voivat antaa palautetta ja intrassa henkilöstölle tarkoitettu digitaalinen lomake, johon kirjataan suullisesti saadut palautteet.

Laadullista palautetta saadaan muun muassa
· hyvinvointialueen digiraadilta
· asiakasraadeilta
· lakisääteisiltä vaikuttamistoimielimiltä
· vapaaehtoisilta
· kokemusosaajilta.

Asiakaspalautteita hyödynnetään Sata-alueen toiminnan ja palvelujen kehittämisessä sekä päätöksenteon tukena.
Kaikissa Satakunnan hyvinvointialueen erityispalveluiden yksiköissä on Anna palautetta juliste esillä. Julisteessa on QR-koodi suoraan palautteenanto lomakkeelle, jossa yksikön asiakkaat voivat antaa aina palautetta.  Lisäksi erityispalveluissa pyydetään palautetta kaksi kertaa vuodessa viikolla 47 marraskuussa (lapsen oikeuksien viikko) ja viikolla 20 toukokuussa (kansainvälinen perheiden päivä 15.5.).
Asiakaspalautteen keräämisestä sekä sen tuloksista viestiminen tehdään visuaalisesti tunnistettavasti ja yhdenmukaisesti koko Satakunnan hyvinvointialueen eri viestintäkanavissa ja yksiköissä. Yhdenmukainen materiaali helpottaa yksiköiden viestimistä ja näin säästää myös henkilöstöresurssia.
Palautteiden avulla saadaan toiminnan kannalta tärkeitä kehitysehdotuksia sekä toimintaa ja työntekijäkokemusta vahvistavaa palautetta. Uuden järjestelmän myötä palautetta tullaan saamaan monikanavaisesti ja nykyistä laajemmin hyvinvointialueen eri palveluista. Tavoitteena on, että asiakaspalautteista saatavaa tietoa käsitellään yksiköissä yhdenmukaisella tavalla, jolloin tietoa pystytään hyödyntämään työyksikön toiminnan ja osaamisen kehittämisessä sekä koko organisaation tiedolla johtamisessa ja päätöksenteossa. Palautteiden käsittelyyn luotu toimintamalli sekä muut materiaalit auttavat käsittelemään asiakaspalautteita ja niistä saatavaa tietoa yhtenäisellä tavalla.
Lastensuojelun jälkihuoltonuorten asiakasraadissa on mahdollisuus vaikuttaa ja antaa palautetta palveluista. Asiakasraadin tehtävänä on parantaa sekä ideoida uusia palveluja.
Raati voi tuottaa uusia ideoita siitä, miten palveluita voitaisiin järjestää nuorille paremmin sopivalla tavalla. Asiakasraati on myös paikka, jossa työntekijät voivat kysyä nuorten mielipidettä palveluiden kehittämiseen tai arviointiin. Jokainen nuori saa tuoda käsiteltäviä asioita asiakasraatiin. Ehdotukset käsiteltävästä asiasta kerrotaan omalle työntekijälle, joka vie asian eteenpäin asiakasraadin pitäjille. Toisinaan myös työntekijät tai hyvinvointialue tuovat asioita käsiteltäviksi. Asiakasraadissa olevat työntekijät ovat sitoutuneita viemään asiakasraadissa ilmenneitä asioita eteenpäin. Jokaisesta kerrasta kirjataan muistio, joka lähetetään osallistujille ja josta poimitaan tärkeitä asioita esimerkiksi palveluiden johtajille ja päättäjille.

Satakunnan hyvinvointialueen lastensuojelussa toimii myös kokemusosaajia. Kokemusosaaja on henkilö, joka kehittää lastensuojelua omien kokemuksien pohjalta. Kokemusosaajilla on omakohtaista kokemusta lastensuojelusta ja he ovat halukkaita jakamaan kokemuksiaan sekä kuulemaan muiden näkökulmia asioista, joita yhdessä lastensuojelun ammattilaisten kanssa tarkastellaan.  

Henkilöstöltä kerättävä palaute 

Sata-alue seuraa henkilöstökokemusta kaksi kertaa vuodessa (kevät ja syksy) tehtävillä työhyvinvointikyselyillä. Parillisina vuosina henkilöstökokemusta kerätään keväisin ja syksyin Kuntien eläkevakuutusyhtiön (Kevan) Pulssi-kyselyllä. Parittomina vuosina keväällä toteutetaan Pulssi-kysely ja syksyllä Työterveyslaitoksen Mitä kuuluu -tutkimus (Mitä kuuluu? -tutkimus | Työterveyslaitos (ttl.fi).

Mittauksen tuloksia käsitellään työyhteisössä säännöllisesti. Kyselyt tuottavat ajantasaista tilannekuvaa työntekijäkokemuksesta arjen johtamistyön ja työyhteisöjen kehittämisen tueksi. Tavoitteena on, että tulosten perusteella toteutetaan yhdessä asioita, jotka edistävät sujuvaa työtä sekä hyvinvointia. 

Riskienhallinnan vastuut ja organisointi
Kokonaisvaltainen organisaation riskienhallinta tulee huomioida kaikissa organisaation toiminnoissa osana päivittäistä toimintaa. Sata-alueella riskienhallinnan periaate on, että se tukee hyvinvointialueen tavoitteiden saavuttamista. Vastuualuejohtaja huolehtii, että riskin arviointi toteutetaan vastuualuekohtaisesti harmonisoitua arviointityökalua eli Granitea käyttämällä. Vastuualuejohtaja toteuttaa vastuualueensa riskien arvioinnin ja päättää riskien arvioinnin ja käsittelyn yhteydessä riskin merkityksestä ja tarvittavista toimenpiteistä. 
Jokaisen henkilön tulee sitoutua noudattamaan riskienhallinnan ja varautumisen periaatteita ja toimintaohjeita, riippumatta henkilön asemasta organisaatiossa.  Riskienhallinnan ohje (Linkki ammattilaiselle, vaatii kirjautumisen)  
Erityispalveluiden esihenkilöt vastaavat toimintojen riskienhallinnasta ja toteuttavat siihen liittyen tarvittaessa toimenpiteitä. Riskit (Granite) käydään läpi säännöllisesti myös työpaikkaselvityksessä työterveyshuollon kanssa.
Johdon ja esihenkilöiden tehtävänä on huolehtia omavalvonnan ohjeistamisesta ja järjestämisestä sekä siitä, että työntekijöillä on riittävästi tietoa turvallisuusasioista. Johto vastaa siitä, että toiminnan turvallisuuden varmistamiseen on osoitettu riittävästi voimavaroja. Esihenkilön vastuulla on henkilöstön riittävä perehdytys toiminnassa asiakas- ja potilasturvallisuuteen kohdistuviin riskeihin. Esihenkilöllä on päävastuu myönteisen asenneympäristön luomisessa epäkohtien ja turvallisuuskysymysten käsittelylle. Riskienhallinta vaatii aktiivisia toimia koko henkilökunnalta. Työntekijät osallistuvat turvallisuustason ja -riskien arviointiin, omavalvontasuunnitelman laatimiseen ja turvallisuutta parantavien toimenpiteiden suunnitteluun, toteuttamiseen ja kehittämiseen. Työntekijöillä on velvollisuus tuoda esiin havaitsemansa riskit ja epäkohdat. Riskienhallinnan luonteeseen kuuluu, ettei työ ole koskaan valmista. Koko yksikön henkilökunnalta vaaditaan sitoutumista, kykyä oppia virheistä sekä muutoksessa elämistä, jotta turvallisten ja laadukkaiden palvelujen tarjoaminen on mahdollista. Eri ammattiryhmien asiantuntemus saadaan hyödynnetyksi ottamalla henkilökunta mukaan omavalvonnan suunnitteluun, toteuttamiseen ja kehittämiseen.
Riskien tunnistamisen keinot
Tunnistamattomia riskejä ei voi hallita. Riskien tunnistamiseen valitaan tarkoitukseen parhaiten soveltuva menetelmä tai menetelmiä. Riskien tunnistamiseen osallistuvilla tulee olla tietämystä käsiteltävistä asioista sekä organisaation tavoitteista. Oleellista on, että riskien tunnistamiseen osallistutetaan henkilöitä vastuualueen kaikilta toiminnan tasoilta. Riskien tunnistamisen apuvälineinä toimivat eri ilmoituskanavien (HaiPro-järjestelmä, Whistleblowing) tilastot, valvontaraportit, vahinkotilastot ja omavalvontaraportit. Riskienhallinnan ohje (Linkki ammattilaiselle, vaatii kirjautumisen)
Tunnistamisessa on tärkeää kuvata riskin lähteet, vaikutusalueet ja tapahtumat sekä niiden keskinäiset suhteet. Kaikkien riskien lähteet eivät ole hyvinvointialueen hallinnassa, mutta ne ovat tunnistettava. Tunnistetut riskit ryhmitellään Granite-järjestelmässä. Riskienhallinnan ohje (Linkki ammattilaiselle, vaatii kirjautumisen)

Kuviossa 1 on kuvattuna vaarojen tunnistamisen tyypillisiä lähteitä
[image: Vaarojen tunnistamisen tyypilliset lähteet 
]
Kuvio 1. Vaarojen tunnistamisen tyypilliset lähteet (Suomen potilasturvallisuusyhdistys ry 2015).
Sata-alueella on käytössä sähköinen vaara- ja haittatapahtumien, läheltä piti -tilanteiden sekä onnistumisilmoitusten sähköinen ilmoitusjärjestelmä HaiPro. Tapahtumien dokumentointi ja käsittely tapahtuu pääsääntöisesti HaiPron avulla. HaiPro-ohjelman kautta voidaan ilmoittaa: 
· potilas-/asiakasturvallisuuden vaaratapahtumat/valvontalain 29 §:n mukaista ilmoitusvelvollisuutta koskevat epäkohdat tai sen uhat asiakkaan hoidossa tai palvelussa (henkilökunnan tekemät) 
· työturvallisuuden vaaratapahtumat (henkilökunnan tekemät) 
· tietosuojaan/tietoturvaan liittyvät poikkeamat (henkilökunnan tekemät) 
· onnistumisista oppimiset (henkilökunnan tekemät) 
· asiakkaan/potilaan/läheisen havaitsemat vaaratapahtumat (asiakkaiden, potilaiden, läheisten tekemät) 

Henkilökunta: Linkki HaiProon löytyy henkilökunnan Intranetistä Satasesta etusivun pikalinkeistä. 
Asiakkaat/potilaat ja läheiset: Linkki HaiProon löytyy Sata-alueen internetsivustolta osoitteesta Anna palautetta kohdasta tee ilmoitus vaaratilanteesta. 
Poikkeamien ilmoittaminen perustuu vapaaehtoiseen, luottamukselliseen ja syyttelemättömään vaaratapahtumien ilmoittamiseen ja käsittelyyn (HaiPro-järjestelmä). Ilmoitus tulee tehdä, jos huomaa vaara- tai läheltä piti-tapahtuman. Lisäksi ilmoituksen voi tehdä kehittämisehdotuksesta tai positiivisesta palautteesta. Vaarailmoitusten ja raporttien avulla pyritään tunnistamaan ja estämään mahdollisia haittatapahtumia sekä kehittämään yksiköiden, vastuualueiden ja organisaation toimintaa ja vähentämään toiminnan riskejä. Tavoitteena on vaaratapahtumien mahdollisimman varhainen tunnistaminen ja turvallisuuden varmistaminen ennalta niin, että varsinaisia vaaratilanteita ei pääsisi tapahtumaan.
HaiPro -järjestelmään liittyvä ohjeistus (Linkki ammattilaiselle, vaatii kirjautumisen)

Asiakas ja potilasturvallisuuden kannalta vastuualueen toiminnan keskeiset riskit
 
	Keskeisimmät riskit
	Riskiluokka

	Väkivallan uhka ja psykososiaalinen kuormitus
	5

	Henkilöstön saatavuus, resurssointi, perehdytys ja osaaminen
	2

	Hoidon/palvelun viivästyminen ja jatkuvuus
	2



Riskit tunnistetaan asiakas/potilas- sekä henkilöstön palautteiden perusteella ja esihenkilöiden tarkastellessa toimintaa sekä toimintaympäristöä. Havaitut riskit on tallennettu Granite-riskienhallintajärjestelmään ja niitä seurataan säännöllisesti esihenkilöiden toimesta. Riskien suuruutta ja vaikutusta arvioidaan yhteistyössä henkilöstön kanssa. Tässä hyödynnetään myös erilaisia tilastoja.

Asiakas- ja potilasturvallisuuden kannalta keskeisimpiin riskejä on arvioitu myös lastensuojelun laitoksissa. Mahdollisina riskeinä ovat päällekkäiset rajoitustoimenpiteet, virheet rajoitustoimenpiteissä, sijoituksen tarpeeton katkeaminen sekä väärä sijoitusmuoto ja lapsen luvaton poissaolo laitoksesta. Nämä riskit arvioidaan ja ennakoidaan lastensuojelulaitoksissa säännöllisesti yhteistyössä henkilöstön, esihenkilön ja asiakkaan sosiaalityöntekijän kanssa.
 

Riskienhallinnasta tunnistettujen riskien suuruuden ja vaikutuksen arvioiminen
Riskikriteerien muodostamisessa huomioidaan organisaation arvot ja tavoitteet, jotka ohjaavat riskinottohalukkuutta ja riskinsietokykyä. Kriteerit antavat pohjan riskin merkittävyyden arvioinnille. Määrittelyssä on huomioitava myös lainsäädännölliset vaatimukset, jotka voivat asettaa omia vaatimuksiaan riskin merkittävyydelle. Kriteerien on myös oltava dynaamisia, ja niitä on arvioitava jatkuvasti. Riskienhallinnan ohje (Linkki ammattilaiselle, vaatii kirjautumisen)
Sata-alueen käyttämässä Granite-riskienarviointijärjestelmässä riskin merkittävyyttä arvioidaan riskiluvulla, joka muodostetaan todennäköisyyden (T) ja vaikutuksen (V) tulona (TxV). Todennäköisyyden ja vaikutuksen riskitasoja on molempia viisi, jotka muodostavat 5x5 matriisin. Riskienhallinnan ohje (Linkki ammattilaiselle, vaatii kirjautumisen)
Sosiaalihuollon henkilöstöön kuuluvalla on ollut ilmoitusvelvollisuus 1.1.2016 alkaen, sosiaalihuoltolain 48 §: sosiaalihuollon ammattihenkilön on ilmoitettava viipymättä toiminnasta vastaavalle henkilölle, jos hän huomaa epäkohtia tai ilmeisiä epäkohdan uhkia asiakkaan sosiaalihuollon toteuttamisessa. Ilmoituksen tehneeseen henkilöön ei saa kohdentaa kielteisiä vastatoimia ilmoituksen seurauksena.
Työantajan on huolehdittava, että toimintaympäristön olosuhteet mahdollistavat turvallisen työn tekemisen sekä turvalliset ja laadukkaat palvelut asiakkaalle. Asiakasturvallisuus sekä omavalvonta ovat olennainen osa riskien hallintaa. Asiakasturvallisuutta parannetaan tunnistamalla jo ennalta ne kriittiset työvaiheet, joissa toiminnalle asetettujen vaatimusten ja tavoitteiden toteutuminen on vaarassa. Riskinhallintaan kuuluu suunnitelmallinen toiminta epäkohtien ja todettujen riskien poistamiseksi tai minimoimiseksi sekä toteutuneiden haittatapahtumien kirjaaminen, analysointi, raportointi ja jatkotoimien toteuttaminen.
Jokaisessa Satakunnan hyvinvointialueen lastensuojelun toimipisteessä on ajantasaiset turvallisuusohjeet asiakasturvallisuuden ja henkilökunnan turvallisuuden varmistamiseksi. Vastuuhenkilöt ja yhteystiedot on kirjattu turvallisuusohjeisiin.
Lastensuojelun työntekijöiden koulutus ja työyhteisölle laadittavat turvaohjeet sekä tekniset turvajärjestelmät ovat ensisijaisia keinoja vaara- ja uhkatilanteisiin varautumisessa.
Uusien työntekijöiden perehdyttäminen toimipisteen turvallisuusjärjestelyihin, turvallisuussuunnitelmiin ja turvaohjeisiin on välttämätöntä. Turvallisuusongelmien tunnustaminen ja avoin keskustelu tiimeissä luo pohjan turvallisuuskulttuurille. Johtavien viranhaltijoiden tehtävänä on toimeenpanna sisäinen valvonta ja riskienhallinta vastuualueellaan ja raportoida niistä hyväksyttyjen ohjeiden mukaisesti. Heidän tulee toimia hyvän johtamis- ja hallintotavan ja eettisten periaatteiden mukaisesti sekä puuttua toiminnassa ilmeneviin epäkohtiin.
Lastensuojelun riskienhallinnassa huomioidaan mm. seuraavia asioita:
Lastensuojelun sosiaalityön kotikäynnit tehdään pääsääntöisesti työparina. Tehostetussa perhetyössä kotikäyntejä tehdään myös yksin, silloin kun se arvioidaan turvalliseksi. Työntekijöillä on käytössä asiakastyössä tarvittavat turvallisuusohjeet. Työntekijät käyttävät työpaikalla sekä asiakaskäynneillä henkilökortteja. Jokaisen työntekijän tulee tallentaa puhelimeensa vartijan yhteystiedot. Kaikkien työntekijöiden velvollisuus on tutustua toimintayksiköidensä turvallisuusohjeisiin ja poistumisreitteihin hätätilanteissa sekä pelastussuunnitelmaan. Asiakastilat pidetään tarpeen mukaan lukittuina. Työntekijöissä on riittävästi ensiapukoulutuksen käyneitä henkilöitä. Työntekijälle järjestetään mahdollisuus tilanteen purkuun aina kun siihen on tarvetta.
Lastensuojelun sosiaalityössä riskinä on lainsäädännössä määritellyn enimmäisasiakasmäärän ylittyminen. Asiakasmäärien jakautumista sosiaalityöntekijöiden kesken seurataan johtavien sosiaalityöntekijöiden toimesta, ottamalla asiakastietojärjestelmästä työntekijäkohtaiset asiakasmäärät, jotka toimitetaan johtavalle sosiaalityöntekijälle. Uusia asiakkaita jaettaessa huomioidaan työntekijäkohtaiset asiakasmäärät. Maantieteelliset matkat on otettava huomioon, kun lapsen asioista vastaavasta sosiaalityöntekijästä päätetään.
Satakunnan hyvinvointialueella on riittävä määrä sosiaalityöntekijän vakansseja asiakasmitoitukseen nähden. Riskinä on kuitenkin virkojen vakituiseen täyttöön liittyvät vaikeudet. Sosiaalityöntekijöitä rekrytoidaan aktiivisesti.
Lastensuojelun sosiaalityössä on riskinä lastensuojeluilmoitusten määräaikojen ylittyminen. Ylittymisen riskin voi aiheuttaa vastuusosiaalityöntekijän pidemmät poissaolot. Riski ylittymiseen on minimoitu siten, että tieto uudesta lastensuojeluilmoituksesta tulee myös johtavalle sosiaalityöntekijälle ja hän tarvittaessa jakaa ilmoituksen kyseisen systeemisen tiimin toiselle sosiaalityöntekijälle käsiteltäväksi.
Yksiköissä tehdään vuosittain työturvallisuuden riskiarviointia ja hyödynnetään Granite-ohjelmaa. Havaittujen riskien perusteella laaditaan toimintasuunnitelma riskien ehkäisemiseksi tai minimoimiseksi työturvallisuuden näkökulmasta.
Satakunnan hyvinvointialueen- lasten, nuorten ja erityispalveluiden johdon sekä yksiköiden esihenkilöiden tehtävänä on huolehtia omavalvonnan ohjeistamisesta ja järjestämisestä sekä siitä, että työntekijöillä on riittävästi tietoa turvallisuusasioista. Johto vastaa siitä, että toiminnan turvallisuuden varmistamiseen on osoitettu riittävästi voimavaroja. Riskienhallinta vaatii aktiivisia toimia koko henkilökunnalta.
Korjaavista toimenpiteistä tiedotetaan koko henkilöstölle työyhteisökokouksessa, omakokouksessa tai henkilökohtaisesti. Tapahtuneiden työtapaturmien, ammattitautien ja vaaratilanteiden selvittäminen aloitetaan viipymättä. Läheisille ja yhteistyötahoille tiedotetaan puhelimitse, sähköpostitse tai kirjeitse tilanteen ja toimenpiteen kiireellisyyden mukaan. Selvityksen aikana käydään läpi tilanteisiin johtaneet syyt ja tarvittavat toimenpiteet uusiutumisen ehkäisemiseksi. Selvitystä tehdään esihenkilön johdolla yhteistyössä työsuojelun, turvallisuuspäällikön sekä henkilökunnan kanssa. Tarvittaessa käytetään apuna asiantuntijoita.
Alihankintana ostettuja palveluita koskevista riskeistä ja poikkeamista ollaan yhteydessä hankintasopimuksessa määriteltyjen reklamaatio ja palautekanavien kautta palvelun tuottajaan.
Uudet toimintaohjeet viedään henkilöstön tietoon yksiköiden palavereiden yhteydessä sekä sähköisesti sähköpostin ja/tai intranetin välityksellä. Mikäli toimintamuutokset koskevat laajempaa kokonaisuutta käsitellään asiat johtoryhmissä ja tiedotetaan henkilökunnalle sekä sähköisesti, että yksiköiden palavereiden yhteydessä.

[bookmark: _Toc241141020]3.2. Riskienhallinnan keinot ja toiminnassa ilmenneiden epäkohtien ja puutteiden käsittely  
Riskin (hallinta)käsittelykeinot ovat riskin pitäminen, välttäminen, pienentäminen, siirtäminen tai jakaminen; niiden käytännön toteutustapa täytyy tapauskohtaisesti arvioida riskin luoteen mukaisesti. Hallintakeinojen ja niiden toteutustavan suunnittelun jälkeen arvioidaan niiden vaikutus riskiin, jolloin muodostuu käsitystä jäännösriskistä, jonka osalta päätetään hyväksyttävyys ja tehdään mahdollinen erillinen riskienhallintasuunnitelma. Suunnitelman toimeenpanoa seurataan (Granite) ja arvioidaan uudelleen miten tehdyt toimenpiteet ovat vaikuttaneet riskitasoon.
Jokainen toimija huolehtii omalta osaltaan siitä, että toimintaympäristön olosuhteet mahdollistavat turvallisen ja laadukkaan työn tekemisen. Henkilöstön tulee olla tietoinen turvallisuusriskeistä ja turvallisuuden tilasta. Vaarojen arvioinnin tekeminen on työpaikalla lakisääteinen velvoite, jota ei tehdä viranomaisia varten, vaan työpaikkaa itseänsä varten. On hyvä tunnistaa ainakin muutama oleellinen riksi, keinot niiden ehkäisyyn, toimenpiteet riskin toteutuessa ja sen jälkeen vielä kehittämistoimenpiteet.
Henkilökunta, asiakkaat ja läheiset voivat tuoda esille havaitsemiaan riskitekijöitä yksikön esihenkilölle, työntekijöille tai päällikölle joko suullisesti, kirjallisesti tai sähköisesti (HaiPro, puhelin, sähköposti, palautejärjestelmät). Riskien tunnistaminen on ensiarvoisen tärkeää ja ennakointi.

Riskinhallintakeinojen toimivuuden ja riittävyyden varmistaminen
Riskien tunnistaminen ja reagointi erilaisin toimintatavoin sekä arvioidaan toimintatapojen toimivuutta konkreettisesti sekä palautteiden avulla. 

Epäkohtiin ja puutteisiin puuttuminen tilanteen edellyttämällä tavalla
Riskienhallinta on osa arjen toiminnan päivittäistä suunnittelua ja toimintaympäristön tarkastelua, jossa avoimuus ja tiedonkulun varmistaminen ovat avainasemassa. Epäkohtiin puututaan aina ajantasaisesti ja asianmukaisesti esihenkilöiden toimesta.

Vaaratapahtumien ilmoitus ja oppimismenettely
Oppiva organisaatio kykenee keräämään tietoa omasta toiminnastaan ja muuttamaan omaa toimintaansa kerätyn tiedon valossa, myös yksikkötasolla. Hyvinvointialueella asiakas- ja potilasturvallisuuden tilaa seurataan kokonaisuutena käyttäen monipuolisesti eri seurantamenetelmiä ja tietolähteitä. Saatua tietoa hyödynnetään monipuolisesti organisaation oppimiseen sekä toiminnan kehittämiseen. (STM asiakas- ja potilasturvallisuusstrategia ja toimeenpanosuunnitelma 1.1, 1.3, lisäksi s. 73)
Hoidon, hoivan tai palvelun aikana voi tapahtua potilaan/asiakkaan turvallisuuden vaarantava tapahtuma, joka aiheuttaa tai voi aiheuttaa (läheltä piti) haittaa. Potilaan/asiakkaan/asukkaan turvallisuus varmistetaan aina ensisijaisesti. Asiakkaalle/potilaalle tapahtuneet vaaratapahtumat dokumentoidaan asiakas-/potilastietojärjestelmään. Asiakkaalle/potilaalle tapahtunut haittatapahtuma ja sen mahdolliset seuraukset käydään läpi asiakkaan/potilaan kanssa hänen asioiden käsittelykykynsä huomioiden ja tarvittaessa hänen läheistensä kanssa. Vaaratapahtumat kirjataan HaiPro-järjestelmään, jotta tapahtumista voidaan oppia, tehdä suojauksia ja näin toimintaa kehittää turvallisemmaksi. 
Vakavasta vaaratapahtumasta informoidaan hoidosta vastaavaa lääkäriä ja/tai esihenkilöä sekä kirjataan tapahtuma asiakirjoihin. Potilaalle/asiakkaalle/asukkaalle ja/tai omaisille kerrotaan tapahtuneesta salassapitosäädökset huomioiden mahdollisimman pian. Henkilöstön tulee tunnistaa vakava vaaratapahtuma ja ilmoittaa siitä omalle esihenkilölleen mahdollisimman nopeasti, jotta ohjeistuksen mukainen jatkoselvitys saadaan käyntiin. Vakavan vaaratapahtuman selvitys on osa Sata-alueen laadunhallintaa ja omavalvonnan kokonaisuutta. Selvityksen tavoitteena on organisaation vaaratapahtumista oppiminen ja asiakas-/potilasturvallisuuden parantuminen. Jotta hoitoa voidaan kehittää turvallisemmaksi, tulee toiminnan puutteet ja heikkoudet tunnistaa. Toimintaohje Vakavan potilas- ja asiakasturvallisuusvaaratapahtuman selvitystä koskevat menettelyt (Linkki ammattilaiselle, vaatii kirjautumisen)
Sata-alueella on mahdollista raportoida myös onnistumisista PosiPro-ilmoituksen muodossa HaiPro-järjestelmään. Hyväksi havaittuja, asiakas- ja potilasturvallisuutta varmistavia menettelytapoja käsitellään toimintayksiköissä sekä myöhemmin sovittavissa asiakas- ja potilasturvallisuuden edistämisen työryhmissä. 
Erityispalveluiden henkilöstöä kannustetaan tekemään ilmoituksia mahdollisista vaaratapahtumista ja menettelyyn annetaan kaikille perehdytys. Vaaratapahtumat käsitellään yhdessä henkilöstön kanssa esimerkiksi tiimipalavereissa tai tarvittaessa henkilökohtaisesti. Vakavista vaaratapahtumista tehdään aina vakavien vaaratapahtumien ilmoitus Satakunnan hyvinvointialueen ohjeiden mukaan sekä suoritetaan sen edellyttämät toimenpiteet.
Valvontalain 29 §:n mukaista ilmoitusvelvollisuutta koskevat menettelyohjeet
Henkilöstöön kuuluvilla (ja vastaavilla) on laissa määritelty ilmoitusvelvollisuus. Sen mukaan työntekijän on ilmoitettava välittömästi, jos hän huomaa epäkohdan tai sen uhan asiakkaan hoidossa tai palvelussa. Myös lain rikkomisesta on ilmoitettava viipymättä. Lain soveltamisohjeen mukaan epäkohta on esimerkiksi

· puute asiakas- tai potilasturvallisuudessa
· asiakkaan tai potilaan kaltoin kohtelu fyysisesti, psyykkisesti tai lääkkeillä
· yksikön vahingollinen toimintakulttuuri, kuten
· toimiminen ohjeiden vastaisesti
· asiakkaan tai potilaan perusoikeuksien rajoittaminen vakiintuneena käytäntönä.

Ilmoitusvelvollisuuden tarkoitus on, että epäkohdat tulevat tietoon, jotta ne saadaan korjattua ajoissa.

Esihenkilöiden tehtävänä on tiedottaa ilmoitusvelvollisuudesta henkilöstöä.

Sata-alueen työntekijä tekee ilmoituksen HaiPro-järjestelmässä

Työntekijä tekee ilmoituksen HaiPro-järjestelmässä, esihenkilö käsittelee sen. Jos epäkohta on valvontalain mukaisesti olennainen, esihenkilö vie tiedon HaiPro-järjestelmän kautta vastuualuejohtajalle ja valvontayksikköön. He ilmoittavat tarpeen mukaan valvontaviranomaiselle.

Myös työntekijä voi ilmoittaa asiasta valvontaviranomaiselle. Hänelle ei saa tulla kielteisiä seurauksia ilmoituksen vuoksi.
Tarkempi toimintaohje: Epäkohdan ilmoittaminen ja käsitteleminen HaiPro-järjestelmässä -ohje (Linkki ammattailaiselle, vaatii kirjautumisen, IMS)
Valvontalain (741/2023 29 §) mukainen ilmoitusvelvollisuus Satakunnan hyvinvointialueella (Linkki ammattilaiselle, vaatii kirjautumisen, IMS)


Yksityinen palveluntuottaja ilmoittaa sata.fi-verkkosivujen kautta

Yksityinen palveluntuottaja tekee valvontalain 29 § mukaisen epäkohtailmoituksen sata.fi-verkkosivujen lomakkeen avulla. Palveluntuottajalle - Satakunnanhyvinvointialue.

Muita mahdollisia lakisääteisiä ilmoitusvelvollisuuksia koskevat menettelyohjeet
Ohjeistuksen mukaisesti:
· Sosiaalihuollon 48§ epäkohtailmoitukset
· Jos sosiaali- tai terveydenhuollon ammattihenkilö on saanut tiedon edunvalvonnan tarpeessa olevasta henkilöstä, on hänellä vaitiolovelvollisuuden estämättä oikeus ilmoittaa asiasta holhousviranomaiselle eli Digi- ja väestötietovirastolle. (Ammattihenkilön ilmoitusvelvollisuudet ja -oikeudet | Valvira)
· Lastensuojeluilmoitus (Lastensuojeluilmoitus ) ja Huoli-ilmoitukset (Ilmoitus-sosiaalihuollon-tarpeesta)
· Pelastusviranomaiselle tehtävät ilmoitukset

Vakavien väärinkäytösten sisäinen ilmoituskanava
Sata-alueella on käytössä vakavien väärinkäytösten sisäinen ilmoituskanava, jonka kautta voi ilmoittaa väärinkäytös- tai korruptioepäilyistä luottamuksellisesti. Kanavan käyttöönotto perustuu EU:n niin sanottuun Whistleblower-direktiiviin ja vuoden 2023 alussa voimaan tulleeseen kansalliseen ilmoittajansuojelulakiin. Direktiivillä halutaan varmistaa, että ilmoittaja, joka työnsä yhteydessä havaitsee tai epäilee yleisen edun vastaista toimintaa erikseen määritellyillä EU:n oikeuden aloilla, voi ilmoittaa asiasta turvallisesti.
Väärinkäytösten ilmoituskanavan (whistlebowing) menettelyohje (Linkki ammattilaisille, vaatii kirjautumisen, IMS)
Ohje väärinkäytösilmoituksen tekemiseen (Linkki ammattilaisille, vaatii kirjautumisen, IMS)

Ilmoitusvelvollisuudet ja oikeudet käydään läpi perehdytyksen aikana ja annetaan lisäkoulutusta tarpeen mukaan. 

Valvovien viranomaisten selvityspyynnöt käsitellään aina ajantasaisesti ja toimitaan niihin liittyvien päätösten mukaisesti.

HA:lla selvityspyyntö ohjataan vastuualuejohtajalle, joka pyytää selvitykset kyseisiltä yksiköiltä, jota kyseinen selvityspyyntö koskee. 

[bookmark: _Toc241141021]3.3 Riskienhallinnan seuranta, raportointi ja osaamisen varmistaminen 
Riskienhallinnan seuranta ja arviointi
Riskienhallinnassa yksiköiden riski käydään läpi sekä arvioidaan säännöllisesti ja tarpeen mukaan niitä muokataan ajantasaisiksi.
Hygieniaohjeiden ja infektion toteutumisen seuranta
Hoitoon liittyvien infektioiden ennaltaehkäisystä säädetään tartuntatautilaissa laki 1227/2016. Laissa säädetään velvoite, jonka mukaan terveydenhuollon sekä sosiaalihuollon toimintayksiköissä on torjuttava suunnitelmallisesti hoitoon liittyviä infektioita.

Infektioiden torjunnassa toimitaan yhteistyössä Infektioyksikön kanssa noudattaen alueellisia ohjeita hoitoon liittyvien infektioiden ja tartuntojen torjumiseksi. Toiminnassa huomioidaan mikrobilääkeresistenssi ja pyritään tunnistamaan epidemiat varhaisessa vaiheessa toimien yhteystyössä Infektioyksikön kanssa. Satakunnan hyvinvointialueen infektioiden torjunnan ohjeet ovat vapaasti luettavissa Hoito-ohjeet.fi-sivustolla. 

Linkki: Hae kaikista ohjeista | Hoito-ohjeet.fi (Ammattilaiset käyttävät ammattilaisille tarkoitettuja Satakunnan hyvinvointialueen ohjeita, jotka haetaan hakusanalla)

Hoidossa noudatetaan mikrobilääkesuositusta hoito-ohjeet.fi/Ohjepankki/Mikrobilääkesuositus.

Hoitoon liittyvien infektioiden ilmaantuvuutta seurataan erikoissairaanhoidon osastoilla käyttäen antibioottiherätteistä järjestelmää (SAI-järjestelmä). Yleislääketieteen hoito-osastot osallistuvat hoitoon liittyvien infektioiden prevalenssitutkimukseen kahdesti vuodessa ja ympärivuorokautisen asumisen yksiköt vuosittain.

Yksiköihin on nimetty infektioyhdyshenkilöt, jotka osallistuvat infektioiden torjuntaa käsitteleviin koulutustilaisuuksiin vieden tietoa yksiköihin. Moodlessa on Infektioyksikön tuottama Infektioiden torjunnan verkkokurssi, jonka suorittamista velvoitetaan sairaalapalveluissa (poissulkien psykiatria). Infektioiden torjunnan verkkokurssia suositellaan kaikille työntekijöille.

Moniammatillisena yhteistyönä toteutettava systemaattinen infektioiden torjunnan kartoitus (INTO-kartoitus) suoritetaan terveydenhuollon yksiköissä vuosittain ja asumispalveluyksiköissä kahden kolmen vuoden välein.

Käsihuuhdekulutusta seurataan yhteistyössä Infektioyksikön kanssa. Erikoissairaanhoidon ja yleislääketieteen hoito-osastoilla suoritetaan säännöllisesti käsihygieniahavainnointia.

Vaara- ja haittatapahtumien raportointikäytännöt
Asiakas- ja potilasturvallisuuden vaaratapahtumailmoitus tehdään HaiPro -järjestelmään. Vaaratapahtumien selvityksestä ja toiminnan kehittämisestä vastaavat yksikön vastuuhenkilöt. Vaaratapahtumailmoitukset tulee käsitellä HaiPro -järjestelmässä mahdollisimman nopeasti ilmoituksen tekemisen jälkeen.  Ilmoitukset käsitellään aina siinä yksikössä, missä vaaratapahtuma on tapahtunut. Tarvittaessa ilmoitus siirretään käsiteltäväksi oikeaan yksikköön. Tarvittaessa käsittelijä voi siirtää ilmoitukset käsiteltäväksi ylemmälle tasolle.
Vaikka tehtyjä ilmoituksia tulee käsitellä aktiivisesti henkilöstön kanssa, tulee ilmoitukseen liittyvien henkilöiden anonymiteetti ehdottomasti turvata. Jos ilmoituksia ei ole tullut, keskustellaan ilmoittamisen tärkeydestä. Positiiviseen ja oikeudenmukaiseen turvallisuuskulttuuriin kuuluu läheltä piti- sekä haittatapahtumien raportointi matalalla kynnyksellä, ja sitä tulee aktiivisesti tukea. (STM strategia kärkimittari 1.2., 2,3. 3.2)
Vastuuyksikkö käsittelee poikkeamat säännöllisesti johtoryhmässä ja esim. tiimipalavereissa henkilöstön kanssa sekä suunnittelee tarvittavat kehittämistoimenpiteet.
Henkilöstön riskienhallinnan osaamisen varmistaminen
Satakunnan hyvinvointialueella on käytössä sähköinen vaara- ja haittatapahtumien, sekä läheltä piti- tilanteiden ilmoitusjärjestelmä HaiPro. Tapahtumien dokumentointi ja käsittely tapahtuu pääsääntöisesti HaiPron avulla. Asiakkaalle tapahtuneet haitta- ja vaaratapahtumat sekä läheltä piti –tilanteet dokumentoidaan myös asiakas-/potilastietojärjestelmään. 
Asiakkaalle tapahtunut haittatapahtuma ja sen mahdolliset seuraukset käydään läpi asiakkaan kanssa ja tarvittaessa tietosuoja huomioon ottaen myös hänen läheistensä kanssa. 
Asiakkaiden kanssa tapahtuneet vaaratilanteet, uhkatilanteet, toimistojen turvaheikkoudet, ilmoitukset, joiden läpikäynnistä hyötyy koko henkilöstö eli ehkäisee tulevia vaaratapahtumia ja kaikki ne, joista on tehty toimenpiteitä, muutoksia.  Laajennetussa toimialueen johdon kokouksessa käsitellään toteutuneet HaiProt. Tarvittaessa ilmoitetut vaara- ja haittatapahtumat viedään käsiteltäväksi johtoryhmille, työsuojeluvaltuutetulle tai muille yhteistyötahoille. 
Hyvinvointialueella on laadittu Vakavan potilas- ja asiakasturvallisuusvaaratapahtuman selvitystä koskevat menettelyt- toimintaohje, joka löytyy henkilökunnan toimintajärjestelmästä (IMS). 
Esihenkilön on mahdollista seurata HaiProja esim. raportointia hyödyntäen. HaiPro- raportit käsitellään johtoryhmissä. 
Vastuualueen henkilöstön riskienhallinnan osaaminen varmistetaan perehdytyksen ja koulutusten avulla.
Työsuhteen alkaessa työntekijä perehdytetään työhönsä. Käytössä on hyvinvointialueen sekä yksikön oma perehdytysmateriaali. Henkilöstön perehdytyksessä käytetään myös verkkokoulutuksia mm. kyberturvallisuuden- ja tietosuojan verkkokoulutukset.
[bookmark: _Toc241141022]3.4 Ostopalvelut ja alihankinta 
Laki julkisista hankinnoista ja käyttöoikeussopimuksista (1397/2016) sekä Sata-alueen hankintaohje määrittävät reunaehdot hankintasopimuksien sopimusohjauksen menetelmistä (Satakunnan hyvinvointialue - säädöskokoelma - hankintaohje). Sata-alueen Hallintosäännön (Luku 5) mukaan, Aluehallitus vastaa sopimusten hallinnan ja sopimusvalvonnan järjestämisestä ja antaa tarkemmat ohjeet sopimushallinnan järjestämisestä. (Hallintosääntö)
Julkiset hankinnat kilpailutetaan hankintalain ja hyvinvointialueen hankintaohjeen mukaisesti hyödyntäen hyvinvointialueelle laadittuja mallipohjia. Hankinnassa varmistetaan hankittavan palvelun laatu ja turvallisuus sekä sovitaan palveluiden ohjauksesta ja valvonnasta. Ostopalveluissa ja alihankinnassa vastuualueen omavalvonnan riskienhallinnan toteutuminen huomioidaan laadittavissa sopimuksissa ja palvelukuvauksissa. Hankintasopimukseen määritellään ne käytännön toimenpiteet, joilla omavalvonnan riskienhallinnasta huolehditaan palvelun tuottamisen aikana koko sopimuskauden ajan. Kuvaukset tehdään konkreettisesti kuvaamaan sitä palvelun laatua, jota tilaaja tuottajalta edellyttää ja siten, että vastuut on määritelty selkeästi. 
Hankintasopimuksessa sovitaan käytännöistä, joiden mukaan palvelua tuottava tiedottaa palvelun tilaajaa palveluissa havaituista epäkohdista ja virheistä. Ostettuja tai alihankintana teetettyjä palveluita koskevista epäkohdista ja virheistä ollaan yhteydessä hankintasopimuksessa määriteltyjen reklamaatio- ja palautekanavien kautta palvelun tuottajaan.  Mikäli palvelussa todetaan epäkohtia tai virheitä, ohjataan palveluntuottajaa epäkohdan tai virheen korjaamisessa ja vaaditaan niiden korjaamista kohtuullisessa määräajassa. Mikäli kyse on asiakas- ja potilasturvallisuutta vaarantavasta epäkohdasta, vaaditaan tämän korjaamista välittömästi. Mikäli palveluntuottaja ei korjaa virhettä tai epäkohtaa toiminnassaan ohjauksesta ja vaatimuksista huolimatta, tilaaja ryhtyy palvelua tuottavan kanssa tehdyn sopimuksen mukaisiin toimenpiteisiin. Palvelutuotannon asianmukaisuutta, laatua ja turvallisuutta valvotaan yhteistyössä valvontayksikön kanssa. 
Ostopalvelu- ja alihankintatilanteissa palveluntuottajia pyydetään toimittamaan omavalvontasuunnitelma kilpailutusten yhteydessä. Satakunnan hyvinvointialue tekee valvontakäynnit ostopalveluntuottajien yksikköön sekä suunnitellusti että tarvittaessa ennalta ilmoittamatta. Myös lapsen asioista vastaavalla sosiaalityöntekijällä on lapsen asioihin liittyvä valvontavastuu. Vastuualuejohtaja on nimetty Sata-alueen valmiussuunnitteluun.  

[bookmark: _Toc241141023]3.5 Valmius- ja jatkuvuudenhallinta 
Toimialuejohtajat vastaavat palvelutuotannon osalta varautumisesta ja valmiussuunnittelusta toimialuekohtaisesta, sosiaali- ja terveysalan sekä pelastusalan lainsäädännön mukaisesta, turvallisuudesta ja varautumisesta. Vastuualuejohtajat vastaavat turvallisuuden ja varautumisen suunnittelun toimeenpanosta. (Hallintosääntö)
Valmiusjohtaja vastaa valmius- ja jatkuvuudenhallinasta, mutta esihenkilöt huolehtivat yhteistyössä valmiusjohtajan kanssa yksiköiden suunnitelmien ja ohjeistusten ajantasaisuudesta.

[bookmark: _Toc241141024]4 Omavalvontasuunnitelman toimeenpano, julkaiseminen, toteutumisen seuranta ja päivittäminen 

[bookmark: _Toc241141025]4.1 Toimeenpano 
Ajantasainen omavalvontasuunnitelma on vastuualueen henkilöstön tiedossa ja saatavilla. Omavalvontasuunnitelmaan tehtävistä muutoksista tiedotetaan henkilöstölle esihenkilön johdolla. Omavalvontasuunnitelma on osa jokaisen työntekijän perehdytystä.
Omavalvontasuunnitelma käydään läpi työyhteisön kokouksissa.

[bookmark: _Toc241141026]4.2 Omavalvontasuunnitelman seuranta, päivittäminen ja julkisuus
Omavalvontasuunnitelmaa seurataan ja päivitetään vastuualueilla 4 kuukauden välein. Jos seurannassa huomataan muutostarpeita, toimintaa ja ohjeita muutetaan. Valvontalaki edellyttää, että tehdyt muutokset ovat todennettavissa. Sata-alueella muutokset päivitetään omavalvontasuunnitelmaan.
Vastuualuejohtaja vastaa omavalvontasuunnitelman päivityksestä. Toimialuejohtaja hyväksyy vastuualueidensa suunnitelmat.
Omavalvontasuunnitelma tallennetaan IMS-järjestelmään. Kansalaiset voivat ladata kaikki omavalvontasuunnitelmat itselleen Sata-alueen verkkosivuilta. Omavalvontasuunnitelma on nähtävillä toimintayksiköissä paperiversiona tai QR-koodin avulla.
Satakunnan hyvinvointialue/tietoa-meistä/omavalvontasuunnitelmat

